Joxe Agustin Iriondo "Txusta" zendu da — Bertsozale Elkartea\nAtzo hil zen Joxe Agustin "Txusta". Mendaron jaio zen 1943an, baina umea zelarik joan zen Gasteiza bizitzera. Gasteizko bertsolaritzaren, euskararen eta herrigintzaren aldeko lan handia egin zuen.\nArabako Bertso eskolen hasieraren 39. urteurrenean, Gasteizko eta Arabako bertsolaritzaren erreferente bat joan zaigu, hainbat urtez Txustak gidaritzapean zuen taberna izan zen Arabako bertsolaritzaren habietako bat.\nGasteizeko bertso eskolak hasiera "Lantzale" dantza taldearen lokalean izan bazuen ere, handik gutxira Abel Enbeitaren eskariz bertso eskolaren egoitza Kirolak edo denontzat ezaguna zen bezala Txusta tabernako goiko solairua bilakatu zen.\nHamaika poto, bertso afari, bilera eta hainbat saio eder entzun zituzten taberna hartan zebiltzanek, tartean Txusta ere baita haren ama ere. Gasteiztik pasatako hainbat bertsolari entzutetsu zein ez hain entzutetsu pasa izan ziren handik, Abel Enbeitak esan izan duen bezala "Arabako bertsolaritzaren epizentroa" baitzen Txusta buru zen taberna.


Nola aitortu ikasketa-mailegu on bat? | Consumer\nNola aitortu ikasketa-mailegu on bat?\nIkasleentzako kreditu on batek interes handia izan behar du, eta dirua erosotasunez itzuli ahal izateko epe bat, gehiago ordaindu gabe\nUnibertsitate graduen prezioa urtez urte igotzen da eta beketarako aurrekontua murrizten ari da. Ondorioz, ikasle askok mailegu bat eskatu behar izaten dute beren ikasketen matrikula ordaintzeko edo Erasmus bat finantzatzeko. Bankuek kreditu-katalogo zabala dute eskari horri erantzuteko, baina beren produktuek ez dute beti baldintza onik. Horregatik, finantziazioa eskatu aurretik, garrantzitsua da jakitea zein diren ikasteko mailegu on batek izan behar dituen ezaugarriak. Artikulu honetan guztiak argituko dira.\nIkasketa-maileguak? % 7ko UTBa eskatzen du\nIkasleentzako kredituak, seguru asko, mailegu pertsonal merkeenak dira, produktu horietan aplikatutako interesa batez bestekoaren oso azpitik dagoelako oro har. Izan ere, erakunde batzuek %0ko TIN kredituak ere eskaintzen dituzte, baina egoera horietan komisioak edo bestelako kostuak kobratzen dituzte.\nNolanahi ere, unibertsitateko matrikula ordaintzeko mailegua merkea den ala ez jakiteko, urteko tasa baliokideari edo UTB (produktuaren komisioak eta komisioak adierazten dituena) begiratu behar zaio: %7 gainditzen ez badu, ikasketak prezio onean finantzatu daitezke.\nLotura-baldintzei ere arreta jarri behar zaie. Oro har, ez da beharrezkoa aseguruak eta kreditu-txartelak kontratatzea mailegu horiek eskuratu ahal izateko, baina kontu bat ireki eta nomina (edo abal-emailea) helbideratu behar da interes txikiena lortzeko.\nKasuren batean baldintzaren bat betetzeari uzten bazaio (sarrerak beste erakunde batera eramaten badira, adibidez), automatikoki interes handiagoa aplikatuko da, eta horrek garestituko du produktuaren kostua.\nIrudia: Visha Angelova\nItzultzeko epe egokia\nKontuan hartu beharreko beste alderdi bat mailegua itzultzeko epea da. Matrikularen zenbatekoa finantzatu behar bada edo aldez aurretik beka bat kobratu nahi bada, nahikoa izango da epe laburreko (gehienez 10 edo 12 hilabete) kreditua izatea, emango duten zenbatekoa ez baita handiegia izango eta dirua hilabete gutxian itzuli ahal izango baita. Aldiz, master bat finantzatzeko kredituak edo karrera osoaren kostua handiagoak dira, eta, beraz, gehienezko epea ez litzateke bost urtetik beherakoa izango.\nMailegatutako dirua zenbat denboran itzuli nahi den aukeratzen denean, ikasketak ahalik eta denbora laburrenean itzultzeko aukera ematen duen epe bat hautatu behar da (interes gutxiago ordaintzeko), baina, aldi berean, hilabetekoak arazorik gabe ordaintzen uzten du. Hori dela eta, adituek gomendatzen dute zorren ordainketan sartzen denaren %35 baino gehiago ez erabiltzea.\nKomeni al da hasierako gabeziarekin mailegua eskatzea?\nAzkenik, ikasketak finantzatzeko mailegu askotan ezaugarri komun bat dago: gabezia-aldi bat eskatzeko aukera. Aldi horretan, ez dira kreditu kuotak ordaindu behar (gabezia erabatekoa bada) edo interesei dagokien zatia bakarrik ordaindu behar da (gabezia kapitala bada), abantaila handia, lan egiten ez bada eta kreditua amaitu arte kreditua itzuli ezin bada.\nHala ere, kontuan izan behar da gabeziak irauten duen bitartean interesak sortzen direla eta, aldi hori amaitzean, kredituaren prezioan sartzen direla, eta horrek ere kuotak garestitzen dituela. Hori dela eta, ez da komeni gabezia eskatzea, benetan ezinezkoa bada lehen urteetan, masterraren edo gradu-ondokoaren artean, hilekoak ordaintzea.\nAdibide argigarri honen bidez, ikasleak ideia bat egin dezake: gabezia bat zenbat kosta dakiokeen. Ikasketak egiteko 3.000 euro behar direla imajinatu behar da, eta %5 TIN da interesa. Hiru urtean itzultzen bada, 89,91 euroko kuota ordainduko da eta guztira 3.236,83 euro itzuli beharko dira. Aldiz, urtebeteko gabezia eskatzen bada, denbora horretan ez da ezer ordaindu beharko, baina hurrengo urteetan hileko kuota 138,35 eurokoa izango da eta guztira 3.320,35 euro ordaindu beharko dira kreditua amortizatzeko. Urtebetean ezer ez ordaintzea, mailegua garestitzea da, 83,52 euro.\nbankuak ikasleak kredituak pre´stamos-eu


Jochen Rindt - Wikipedia, entziklopedia askea.\n2Emaitz osoak 1 Formulan\nMainz, 1942ko apirilaren 18a\nMonzako autodromo nazionala, 1970eko irailaren 5a (28 urte)\n1 Formulako gidaria eta automobil-pilotua\nKarl Jochen Rindt (Mainz, Alemania, 1942ko apirilaren 18a - Monza, Italia, 1970eko irailaren 5a) auto gidari austriarra zen. 1 Formulan debuta egin zuen 1964an. 1966an hirugarren geratu zen, 1969an laugarren eta 1970ean austriar baten lehen 1 Formulako munduko txapelketa lortu zuen (Geroago Niki Lauda etorri zen). Guztira sei garaipen, hamairu podium eta hamar pole lortu zituen. Munduko txapelketa hil ostean irabazi duen gidari bakarra da, 1970eko taliako Sari Nagusiko saio libreetan hil baitzen.\nJochen Rindt Mainzeko udal erizaintzan jaio zen, Alemanian. Bere gurasoak Bigarren Mundu Gerran hil ziren Hanburgon, Gomorra operazioan. Horren ostean Rindt bere aiton-amonekin bizitzera joan zen Grazera, Austria. Han hazi eta hezi zen, baita lasterketetan hasi ere. Bizi osoa austriar lizentziarekin lehiatu baldin bada ere sekula ez du nazionalitatea eskuratu, alemaniarra mantenduz.\nColin Chapman (ezkerrean) eta Jochen Rindt (eskuinean) hizketan Zaandvorten (1970)\n1 Formulako jardueraz gain Rindtek 1965eko Le Manseko 24 Orduak irabazi zituen NART taldearen Ferrari 250LM batekin, eta Tasman Seriesen txapeldunorde izan zen 1969an. Horrez gain, Indianapolisko 500 miletan parte hartu zuen 1967 eta 1968an. Bietan arazo mekanikoekin bukatu gabe geratu zen.\n1964ko Austriako Sari Nagusian egin zuen debuta, Rob Walkerren Brabham taldearekin. 1965ean Cooper-eko gidari ofizial izendatu zuten. Urte horretan laugarren geratu zen Alemanian eta seigarren Ameriketako Estatu Batuetan, txapelketako 13. postua eskuratuz azkenean.\nAustriarrak bi bigarren postu lortu zituen 1966an (Belgika eta AEB), hirugarren bat (Alemania) eta beste hiru lasterketatan puntuak lortu zituen. Guzti horrekin hirugarren bukatu zuen denboraldia Jack Brabham eta John Surteesen atzetik. Hurrengo urtean bi laugarren postu lortu zituen eta, arazo desberdinengatik, ezin izan zuen beste lasterketa batik amaitu. 13.bukatu zuen txapelketa.\n1968an Rindt Brabham taldera joan zen. Hegoafrikan hirugarren iritsi zen helmugara, baita Alemanian ere. Hala ere, aurreko denboraldian gertatu antzera, 10 lasterketa bukatu gabe utzi zituen. Txapelketan 12.sailkatu zen.\nLotus taldeak kontratua eskaini zion Rindti 1969ko denboraldirako. denboraldian 1969 1 Formula. Bere emaitz onenak: AEBetan irabazi, Italian bigarren, Kanadan hirugarren eta Britainia Handian laugarren. Urte zail biren ostean laugarren bukatu zuen txapelketa, Jackie Stewart, Jacky Ickx eta Bruce McLarenen atzetik.\nLotusen jarraitu zuen 1970an, bere bizitza markatuko zuen denboraldian. , Monako, Herbehereak, Frantzia, Britainia Handia eta Alemanian irabazi zuen.\n1970eko irailaren 5a, Monza, Italia. 1 Formulako Italiako Sari Nagusia zen jokoan, abiadura handiko zirkuitoa izateagatik ezaguna, eta Rindt txapelketako lidertzan zioan lau lasterketa faltan. Aurreko sari nagusian (Austria) bere lehiakide zuzenenak baino 16 km/h gutxiagoko marka egin zuen, beraz, lasterketa honetarako hegoak murriztu zituzten abiadura handitzeko. John Miles bere taldekideak pozik ez zegoela jakinarazi zion talderi, autoa ezin baitzen "zuzen joan". Rindtek ez zuen halakorik esan, baina abiadura gehiago hartzeko autoa minutuko 800 buelta gehiagotan joan beharko zela ohartarazi zuen. Hurrengo egunean martxen erlazioa luzatu zuen motorraren potentzia guztiz erabiltzeko, hegoen murrizketaren ondoren. 330 km/hko markara iritsi zen. Bere bostgarren itzulian, Parabolikara iristean, istripu larria izan zuen. Denny Hulmeek, atzetik zioanak, horrela deskribatu zuen:\n"Jochen nire atzetik zioan itzuli batzuetan, eta pixkanaka hurbildu egin zait. Lesmoko lehen zatia nahiko motel egin dut, beraz bigarrenean hanka altxa eta albo batera mugitu nahiz berak ni gainditu ahal izateko. Bere atzetik jarraitu dut Parabolikarantz, [[...]] oso azkan gindoazen eta 200 metro ingurura itxaron du abiadura moteltzen hasteko. Autoak bapatean eskuinera mugimendua egin dio, gero ezkerrera, eskuinera berriz, eta azkenean ezkerrera joan da oso azkar hesien kontra."\nRindtek bi hankak apurtu zituen istripuan eta autoaren hainbat piezak jo zuten bular eta abdomenean. Handik gutxira hil zen.\nIstripuaren ondoren Lotus 72 autoaren diseinatzaileak, Colin Chapmanek, kritika gogorrak jaso zituen. Kritikoek bere diseinuak abiadura handitzeagatik segurtasun oinarriez ahazten zirela zioten. Dennys Hulmen testigantzan oinarrituta, istripua autoaren arazoengatik izan zitekeela esan zuten, gidariaren akatsa baztertuz.\nItaliakoaren ondoren beste hiru lasterketa geratzen ziren txapelketa bukatu aurretik. Rindten abantaila inork ezin izan zuen murriztu lasterketa horietan. Horrela, hil ondoren 1 Formulako Munduko Txapelketa irabazi duen gidari bakarra bihurtu zen Jochen. Stewart, Ickx eta Denny Hulme ziren txapelketa irabazteko aukerak zituztenak.\nÖsterreichring zirkuitu austriarreko biragune batek bere abizena darama (Rindt). Gainera, Udo Jürgens musikariak "Der Champion" abestia eskeini zion.\nEmaitz osoak 1 Formulan[aldatu | aldatu iturburu kodea]\n↑ "Aeiou Entziklopedia: "Rindt, Jochen"".\nSari Nagusietako Ospe Aretoa Jochen Rindt (ingelesez)


Fabrikazio aurreratua, energia eta osasuna/biozientzia arloetan lidertza teknologikoaren bila — TUlankide MONDRAGON\nMondragon Unibertsitateak eta Jakiunde erakundeak "Teknologian eta berrikuntzan Euskal Autonomia Erkidegoaren erronkak" izeneko jardunaldian manifestu bat aurkeztu dute. MUko errektore ohi Javier Retegik irakurri du agiria.\nBerrikuntza eta teknologia arloko erronkak identifikatzeko helburuarekin jardunaldia burutzen ari da gaur Donostiako Kursaal Jauregian. Bertan aztertu dira euskal gizartearen datozen urteotako erronkak zeintzuk izango diren. Era berean, Euskadik dituen indarguneak identifikatu dira Europako berrikuntza polo gisa aritzeko.\nMondragon Unibertsitateko errektore ohi eta Eusko Jaurlaritzako Industria sailburu ohi Javier Retegik irakurri du manifestua. Ekitaldian, besteak beste, Euskadiko Lehendakari Iñigo Urkulluk eta Mondragon Unibertsitateko errektore Vicente Atxak parte hartu dute.\nIñigo Urkullu, Euskadiko Lehendakaria.\nEuskadi herrialde txikia da eta baliabide mugatuak ditu, baina aspalditik asmatu izan du Zientzia- eta Teknologia-gaiak euskal enpresa-sistemaren beharren arabera lehenesten eta horiekin bat egiten. Egia da Europako eskualde gehienekin alderatuta Euskadik posizionamendu nabarmena duela enpresen arloan eta zientzia eta teknologian, baina liderren trena galtzeko arriskua dago. Euskadik epe luzerako estrategia landu behar du, alderdi sendoak eta itzulkin ekonomiko eta sozialik handiena ahalbidetu dezaketen teknologiak ardatz hartuta. ‘Espezializazio Adimendunaren Estrategia' edo ‘Research and Innovation Smart Specialisation Strategy (RIS3)’ esaten zaiona, alegia. Euskadiren kasuan, hiru lehentasun estrategiko zehaztu dira: Fabrikazio aurreratua, Energia eta Biozeintziak/Osasuna. Gaur egun, hain zuzen, oinarrizko teknologia batzuk RIS3 estrategiaren hiru lehentasunen garapen-eragile dira: Digitalizazioa, Robotika, Adimen artifiziala, Datuen analisia, Zibersegurtasuna, Gauzen Interneta edota Pertsonen eta makinen arteko elkarreragina. Baina badira beste teknologia batzuk Erronka bakoitzari berariaz dagozkionak, adibidez, potentzia-elektronika eta energia baterietan biltegiratzea –energiaren eta garraioaren sektoreen kasuan–, gehitze-fabrikazioa produkzio-sistema banatuan edo medikuntza prediktiboaren sustatzaile den genomika.\nNegozio-eredu berrietan lehiakorrak izateko giltzarri dira lankidetza eta aliantzak finkatzea, sektore eta teknologia guztietan\nEgungo egoeran ez da nahikoa teknologia edukitzea; izan ere, negozio-eredu berrietan lehiakorrak izateko giltzarri dira lankidetza eta aliantzak finkatzea, sektore eta teknologia guztietan. Kontuan hartuta bezeroek produktuak baino gehiago irtenbideak/zerbitzuak eskatzen dituztela, teknologia berriak erritmo bizian garatzen ari direla, enpresen tamaina eta merkatuen globalizazioa, mundu mailan balio-proposamen bat eskaintzeko ezinbestekoa da enpresa multzo batek ahalmenak batzea markari, teknologiari edota merkatu-baliabideei dagokienez, bakoitzak bere ezagutza espezializatua ekartzea balio-katera.\nErronka Teknologikoei aurre egiteko hirugarren oinarrizko balioa talentua da. Ingurune aldakor eta zalantzazko honetan, gure industria bideratuko duten pertsonek, ezagutzaz eta teknologia berriak menderatzeaz gain, bestelako gaitasunak izan behar dituzte, besteak beste, jarrera berritzailea eta ekintzailea, merkatuaren eta kudeaketaren inguruko ezagutzak edota diziplina eta kultura anitzeko lantaldeetan jarduteko trebetasunak. Horren guztiaren euskarri izan behar dira, batetik, prestakuntza-plan berriak eta, bestetik, garatzeko bidean dauden teknologien aldeko apustu iraunkorra sektore publikoaren eta pribatuaren aldetik.\nIgandea 20 Min: 8\nAstelehena 21 Min: 6


Sopela: EUSKARALDIA abiatzeko prest\nKategoria gurasoa: Sopela\tKategoria: Euskara\tNoiz sortua: Astelehena, 09 Apirila 2018\tArgitaratua: Astelehena, 09 Apirila 2018\nEuskaraldia abiatzeko saioak apirilaren 11n eta 25ean izango dira, Kurtzio Kultur Etxean 19:00etan. Bilera hauetan, eta prozesu parte-hartzaile baten bidez, ekarpenak jasoko dira Euskaraldia Sopelan era egokian antolatzeko. Baina….\nZer da Euskaraldia? Hizkuntza ohiturak astindu eta ohiko harremanetan euskara gehiago erabiltzeko ariketa bat proposatzen dizuegu: 2018ko azaroaren 23tik abenduaren 3ra, euskaraz hitz egiten edo ulertzen dugun guztion artean egin dezagun euskaraz. Euskal Herri osoan eta elkarrekin arituta, gure egunerokoan eragin genezake.\nNola egingo dugu? Ondoko bi roletako bat har dezagun 11 egunez: Ahobizi: Ulertzen duenari euskaraz egingo diot, hark erdaraz erantzun arren. Ezezagunei lehen hitza, gutxienez, euskaraz egingo diet. Eta Belarriprest: Egidazu euskaraz, nik ulertzen dut eta. Agian erdaraz erantzungo dizut, baina zuk niri euskaraz egitea nahi dut.\nZer lortu nahi dugu? Gure harremanetan hizkuntzarekin ditugun inertziak astintzea eta uste baino gehiagotan euskarazko komunikazioa posible dela frogatzea. Euskal Herrian euskara ulertzen duen jendea pentsatzen duguna baino gehiago dela jabearaztea eta euskara gehiagotan erabili dezakegula ikusaraztea. Hizkuntza ohiturak aldatzea norberaren hautua eta ariketa izan arren, bidea taldean eta batera, erosoago eta lagunduago egitea. Euskara erabiltzeko testuinguru eta egoera berriak, abegikorragoak eta babestuagoak sortzea.\nNork bultzatzen du Euskaraldia? Euskaraldia babesten eta bultzatzen duten elkartearen eta eragileen zerrenda ia ia bukaezina da: Euskaltzaleen topagunea, Eusko Jaurlaritza, Nafarroko Gobernua, Kontseilua, Euskaltzaindia, Eudel, AEK, Ikastolen Elkartea, UPV…


Aitor Merino: "Ez dut moralitate txartela eskatzen nire laguna izateko" • ZUZEU\nAitor Merino: “Ez dut moralitate txartela eskatzen nire laguna izateko”\nAitor Merino – ZuZeu\nZarauzko Modelo Aretoan eskaini zuen pasa den asteartean ‘Asier ETA biok‘ filmaren inguruko solasaldia Aitor Merino (Donostia, 1972) aktore eta zuzendariak. “Gutxi izan dira eskaini ditugun solasaldiak, eskuetako atzamarretan kabitzen zaizkit”, zioen, zinema zaharrera iritsi berritan. Ez baitu denborarik arnasa hartzeko ere donostiarrak. Goenkalen dabil orain lanean, eta gutxitan izaten du tarterik dokumentalaren aurkezpenetarako.\n“Tabuak apurtzen saiatu\neta tabuak aurka etorri dira”\n“Espainiarren buruetan zalantza izpi soil bat sortuz gero, bete dugu helburua”, azaltzen du Merinok penatuta, izan ere, ‘Asier ETA biok‘ (auto)zentsuratua izan da penintsulan zehar. “Madrilgo areto nahiko ezezagun batean eta Bartzelonako bitan ari dira emititzen, baina gehienek ezezko borobila eman digute”, dio.\nEspainian ulertzeko egin, eta Euskal Herrian gehiago ikusi da. Zer zapore utzi dizue horrek?\nEzin ahantzi lehenengoz proiektua ezagutzera eman zuen bideo hura, martxan jarri crowdfunding-a ezagutzera eman eta bazterrak nahastu zituena. Modu oso originalean egina gainera. “Asko ikasi dugu prozesuan zehar, crowdfunding-aren bidez 8000€ lortu ditugu, finantziazioa zaila den honetan”.\nCrowdfunding-a finantzabide, zer edo zer ikasiko zenuten ala?\n“Ezin dezaket esan bortizkeriaren\nerabilera ez dela zilegi, ez baitut hori pentsatzen”\nHainbat hedabidetan apurtu ditu tabuak donostiar madrildartuak. Tertulia askotan bota du argi eta garbi, bortizkeria helburuen arabera era ezberdinean ulertzen duela. Askotan ausarkeriara hurbilduz, PPko zenbait ordezkariren aurrean ere, beti errespetuz. Azaltzeko eskatu dio ZuZeuk.\nBortizkeriaren erabilera zilegi izan daitekeela diozu.\nEspainiako filmaren aurkezpenetan erantzun ona jaso duela nabarmendu du zinemagileak. “Espero dut honen ostean Madrilen lana izatea”, dio irriz, nahiz eta ez den brometarakoa. Paradoxa berea, Madrilera lan bila joan, eta Euskal Herrian topatu, Goenkale saioan. “Euskara hobetzeko probesten ari naiz”.\nNolako erreakzioak izan dira Espainiako aurkezpenetan?\nLagunik galdu duzu filmagatik?\naitor merino, asier eta biok, elkarrizketa, ETA


Hezkuntza eta Jolasak: 2007\nPublicado por Zuriñe en 8:23 p. m. No hay comentarios:\nTestuak esaten duen bezala, jolas eta jostailuak kontsumorako produktuak dira gaur egun.\nJolasak aisiarako eta jostailuak erosi egiten dira jolastu ahal izateko.\nNire ustetan hau gelditu egin beharko genuke, ez dira produktuak, hori ez gertatzeko irtenbideak baizik.\nLehen ez zegoen dirurik eta jostailuak sortzen ziren. Bai txapak, sokak eta beste gauza asko ere.\nJolasak berriz, kalean jolasten zuten auzoko guztiek eta ez zen ezer ere ez gertatzen horregatik. Jolasak beraiek asmatzen zituzten.\nGaur egun, gizartearen eraginagatik jostailuak erosi egiten dira eta umeak jolasteko aisialdirako talde batera eramaten dugu.\nHori guztia gastu bat da gaur egun.\nOrain gurasoek ez dute denbora asko beraiekin jolasten jarri beharrean, erositako jostailu bat eman eta beste gauzak egiten egoten dira.\nArratsaldetan ere, umeak eskolatik atera eta parkean geroz eta gutxiago garatzen dira baina geratzen direnak ere ez dute jolasak erabiltzen denbora horretan. Beraien jolasak jostailu batekin lotuta doaz.\nUdaran ere udalekuetara bidaltzen dituzte eta bertan ere diru gastua dago.\nGeroz eta jende gehiagok bidaltzen du semea udalekuetara baina bertan gutxienez jolasak egiten dituzte eta baliabideak lortzen dituzte beraien denbora librean erabiltzeko.\nHemen lortzen dutena, gero puskatu egiten da jostailuak erosten badizkiegu eta kontsumo gehiago egiten badugu gure seme-alaben ongizaterako.\nEz dut uste guztiz ona denik beraientzat, guk kontsumo hori egitea.\nPublicado por Zuriñe en 9:21 p. m. No hay comentarios:\nJolasetaz hitz egiten dugunean, beti pentsatzen dugu, fisikoa den zerbaitetan baina ez da hori soilik.\nAisialdian gauza asko egin daitezke eta ez dira denak jolas fisikoak izan behar, badaude beste gauza asko ere jolasak izan daitezkeenak eta fisikoak ez direnak.\nHaurrentzat adibidez, margotzea jolastea da eta baita liburuak irakurtzea ere.\nEgiten den mailaren arabera jolas bezala hartu daiteke edo ez.\nHaurrei normalki gehiena jolas moduan egiten zaie beraien interesa mantentzeko eta bere garpenean laguntzen diotelako.\nAskok liburuak irakurtzea ez dute jolas bezala ikusten, baino jolasak ez dira soilik fisikoak edo bideojokoak. Jolas kontzeptua gauza askori jarri diezaiokegu, umeak goxotasun batekin hartzen dituen liburuak ematen dizkiogunean, berak beretzako momentu lasai hori hartzen du eta jolas bezala hartzen du horren irakurketa, nahiz eta marrazkiak begiratzeko izan eta beraien imajinazioa eta arlo espaziala garatu. Horretan laguntzen dio liburuak umeari eta gainera jolas moduan egiten badugu eta beraien gustuak errespetatuz askoz gogo gehiagorekin egingo dute ekintza hau. Beraiek ez badakite irakurtzen, heldu batek irakurriko dio, berak marrazkiak ikusiko ditu.\nGainera geroz eta gehiago erabiltzen da irakurketa jolas moduan eta gauza gehiago prestatzen dira haurrentzat, marrazki gehiagorekin, beraiek hori ikusten dutelako, eta ordenagailurako jolasetan irakurketa sartzen hasi dira.\nPublicado por Zuriñe en 9:16 p. m. No hay comentarios:\nEtiquetas: JOLASEKIN LANDU DAITEKEENA\nEskolan ekintza asko egiten dituzte haurrek baina gaur egun eskolatik atera eta ekintza ugari egiten dituzte.\nAskok bere gustuko ekintzak egiten dituzte, musika, futbola, dantza, ludoteka… baina beste askori aukeratzeko aukera ez zaie ematen eta gurasoek libre ez daudenez eskola kanpoko ekintzetan apuntatzen dituzte.\nOngi dago umeak ekintza ezberdinak egitea baina hauek ere denbora librea behar dute nahi dutena egiteko eta baita gurasoen beharra dute.\nUdara iristen denean, hemendik gutxira gertatuko dena, umeak estola bukatu eta udalekuetan egoten dira.\nHemen ekintza ezberdinak burutzen dituzte eta jolas asko burutzen dituzte.\nUdalekuak aisialdi taldeak eta udaletxeak antolatzen dituzte eta umeak aisialdi horietan ondo pasatzea dute helburu nagusia.\nGehienak euskaraz izaten dira eta ekintza ezberdinez daude osaturik, umeak ongi pasatzeko eta udara dibertigarri bat izan ditzaten.\nHauetako batena egongo naiz ni aurten eta esan beharra daukat prestatzea zaila den arren, umeetan pentsatzen egiten dela guztia.\nBadago ume asko udara guztia udalekuetan pasatzen duena eta hori ere ez zait justua iruditzen\nAskok gurasoekin egoteko gogoa eta beharra izaten dute baina hauek lan egin behar dutenez hona eramaten dituzte.\nHori gertatzekotan beste udako ekintzetara eramatea gomendatzen dut, udan ekintza ugari egoten direlako, egitasmoak dira:\nKanpaldia: naturarekin kontaktuan egiten da 6 urtetik gorako umeentzat eta kanpin dendetan egiten da lo.\nIbilaldia: oinez edo bizikletan egiten da eta 10 egunekoa izaten da normalki 6-12 urteko umeentzat.\nUdaleku itxiak: aterpetxe btean egiten da eta 10-15 egunetakoa da eta 6-12 urtekoentzat.\nUdaleku irekiak: Herrian bertan egiten dira, hilabete osoak izaten dira eta soilik goizez. 3-12urte bitartekoentzat eginak dira.\nEgonaldiak: Ekintza ezberdinak burutzen dira bertan eta nerabe eta gazteentzat dira.\nAuzolandegiak: boluntario bezela ibiltzen da bertan eta egun osoan zehar egiten da nerabe eta gazteentzat.\nElkartrukeak: Inguru kultural ezberdinak ezagutzeko eginak.\nHauetan haurrak erlazio berriak eraikiko ditu, inguruneak ezagutu, baloreak ikasiko ditu eta ohikoak ez diren ekintzak egingo ditu.\nHau ikusita, udara guztia udaleku irekietan egon beharrean beste egitasmo batzuk probatzea gomendatzen dut, umeentzat ongarria izango delakoan. Ekintza ezberdinak egitea baliagarria da umeentzat.\nPublicado por Zuriñe en 8:51 p. m. No hay comentarios:\nEtiquetas: JOLASAK LANTZEN\nIrakasle askok ez dute bere burua hezitzailetzat jotzen eta egia esan, batzuk ez dute paper hori betetzen.\nHaurrak momentu guztian daude hezitzen eta nahiz eta gauza beratzat hartu, hezitzaile eta irakaslea, ez da kasu guztietan erabiltzen.\nHezitzaile hitza erabiltzen dugu gehien bat eskolaz kanpoko ekintzetarako.\nHezitzaileak beti izan behar du kontutan umearentzat erreferentzia hutsa dela eta beragandik ikasten dituztela gauza asko.\nHizkuntza mailan adibidez, euskara bultzatzen beti egingo zaio euskaraz eta jolasen bidez egin daiteke.\nJolasak azaltzen zaizkionean oso motel egingo zaie beraiek ekintza ondo ulertzeko, azalpena euskaraz emango zaie eta behin eta berriro emango zaie azalpen hori.\nHori egindakoan hezitzaileak jolasean jolastea gomendatzen dut, horrela beraiek, haurrak, jolastera bultzatuko duzu eta hori umeei transmititu behar zaie, baztertzen bazara beraiek ere ez dute jolastu nahiko.\nDenbora librean jolasten dutenean ere beti egongo dira begira ea liskar bat gertatzen den eta horretan ere lagundu behar dute. Kasu honetan, beraien artean konpontzen duten ikusi eta horrela ez bada sartuko lirateke hori konpontzen laguntzera baina inoiz ez litzaioke arrazoia inori emango, ez baitakizu arazoa zergatik hasi den.\nHezkidetza ere bultzatuko zen ere, neskak futbolean jolastu nahi badu edo mutil batek goman, eta ez diote uzten sexu kontua dela eta, arazoa galdetu eta hezitzailea sartuko zen jolastera beraiekin eta horrela ume horiek jolas horietan jolastera sartuko lituzke. Hezitzailearen papera ez da erraza, erreferentzi puntu bat baita umeentzat eta beti beraiengan pentsatu behar da, ezin duzu zuretan pentsatu gauzak egiterako garaian.\nPublicado por Zuriñe en 8:50 p. m. No hay comentarios:\nJolasetan ez da sexu ezberdintasunik ematen baina ezberdintasun hori ematen dutenak jolasten dutenak dira eta baita gaur egungo gizarteak ere.\nGizarteak eragina dauka guzti honetan, honek eragina duelako gizakiongan, eta hau transmisio dela eta pasatzen dugu gure ondorengoei.\nHasteko, koloreekin bereizketak egiten hasten gara, arrosa neskentzat eta urdina\nGero, jolas sexistetara ez jolastea, neskak goma eta soka saltoan eta mutilak futbol eta saskibaloian. Hau gaur egun, aldatzen ari dela esan genezake baina ez zait egokia iruditzen ezberdintasun horiek egin behar direnik, denak egin ahal dezakegulako besteen haina nahiz eta sexu ezberdinekoak izan. Hori aldatzen doan bezala, umeei hori ez diegula transmititu behar iruditzen zait, aldatzen joan behar duelako eta beraiek ere guztiarekin eta guztiekin jolastu ahal duelako.\nJostailuekin ere berdin geratzen da eta ez dut ulertzen, mutil batek panpinekin jolastea gaizki ikusita dago baina baloi batekin ari bada, indartsua da.\nJolasen bidez hori ekiditen saiatzen ari dira eta hezkidetza bultzatzen duten jolasak erabiliz, horretarako sexu guztiek jolas guztietara jolasten dira eta horrela behin probatuta eta guztiak denetara jolastuta, bakoitzak jolas librean nahi duenera jolastuko da. Gehienetan, betiko jolasetara jolastuko dira baina azkeneko aldian jolas ezberdinak ikasten dituztenez, jolas berriak erabiltzen dituzte edo bestela guztiak batera jolasten dira.\nUmea den bezala izaten utzi behar dugu eta berak aukera dezan, panpinekin jolastu nahi badu utzi egin beharko genioke eta berak bere izateko era egiten utzi, horrek ere eragina duelako bere garapenean.\nPublicado por Zuriñe en 8:48 p. m. No hay comentarios:\nMusika eta jolasak bat eginda etortzen zaizkio umeari. Jolas guztiek dute abesti eta letra baten bat.\nTxikitatik hasten dira musikarekin kontaktu zuzena izaten. Hasiera batetan tripan daudenean musika jartzea ona dela esaten dute. Jaiotakoan ere musika jartzeak umea lasaitzen du eta geroz eta gehiago dira musikoterapia erabiltzen dutenak.\nMusikoterapiak, eragina dauka umeen garatzeko eta ikasteko prozesuetan. Ume ezinduekin erabiltzen da aurrerapenak egiteko eta gehien bat beraien hezkuntzan aurrerapenak izateko, beraiek beraien kabuz sentimendu, nahiak adierazteko, modu batetan bere barruak asetzeko.\nMusika bidez gauzak adierazten dira, eta horregatik umeei honen erabilera edo honen ezagupena ematen zaie txikitatik, hasieran entzuten eta gero hitz egiten ikasten dutenean, jolasen abestiekin eta abar.\nMusika lau urterekin hasten dira eskolan esperimentatzen ikasgai bezala baina kontziente ez dira lehenago ere erabilera hori egiten dutela pailazoen abesti bat ikastean edo jolas baterako abestiak ikastean, soka saltokoak, olerkiak abestean, eskolan gaiarekin zerikusia duten abestiak…gauza asko dira musikarekin erlazionatuta eta konturatu gabe inguratzen gaituena.\nPublicado por Zuriñe en 8:47 p. m. No hay comentarios:\nHau ez da jolas mota bat, jolasteko modu, ezaugarri bat baizik.\nHonen bidez talde lana bultzatzen da eta guztien parte hartzea.\nInor ez da baztertuta sentituko, ez dute gaizki egitearen sentsazioa izango eta hori bultzatzen da jolas kooperatiboekin.\nJolasak horrela egitean, ez da inor jokotik kanpo geratuko eta guztiak jarraituko dute jolasten.\nHau jolas guztietan aplika daiteke. Oso egokia izaten da, parte hartzea bultzatzen delako eta denak aktibo sentitzeko jolasten ari diren bitartean. Inork ez du maila bat izango jolasetan.\nIntegratzailea da era kooperatiboan egitea, inor ez denez eliminatzen, guztiak jarraitzen dute jolasean integratuta eta beraien artean ere egiten dituzten burlak ekiditen ditugu, adin batzuetan haserraldiak asko baitira eta min egin dezakete hauek.\nHauen egiten den jolasetan haurrak motibatuagoak egiten dira badakitelako, ez direla eliminatuak izango eta konpetibitatea ere ez da horrenbestekoa, berdin duelako nork irabazi edo galdu, garrantzitsuena jolastea eta parte hartzea da.\nPublicado por Zuriñe en 8:45 p. m. No hay comentarios:\nPublicado por Zuriñe en 8:43 p. m. No hay comentarios:\nJolas kreatiboak adierazteko modu bat dira.\nBakoitzak bere ideiak eta interesak adierazteko dira eta esperientzia gehiago izateko dela dio testuak.\nNik ez dut uste horrela denik guztiz, egia da bere interes eta ideiak adierazten dituela baina esperientziak adierazteko ez dut uste balio duenik.\nEsperientziak beste modu batez adierazten dituzte, hitz egiten dutenean, margotzen dutenean, baina ez jolasten zerbait eratzen edo imitatzen.\nJolas hauek, normalki, psikomotrizitate gelan egiten dira gehien bat eskoletan.\nHemen umeak askatasuna duelako nahi duena egin eta sortzeko bertan dagoen materialarekin.\nBertan, material ezberdina ematen zaio eta beraiek ikusitakoaz edo ideiez imitazioak egiten dituzte edo baita sinbolizazio batzuk.\nJolas sinbolikoak erabiltzen dituzte gehien bat jolasteko askatasuna dutenean eta ongi dago beraien kabuz uztea baina ez guztiz ere.\nEz zait egokia iruditzen, saio hau iristen denean irakaslea gelaren izkin batean gelditu eta beraiekin parte ez hartzea.\nEgia da askatasuna utzi behar zaiela eta ezin duzula bera gauzak egitera gidatu baina bere ideiekin ere jolas dezake baita lagundu ere. Hauek egokiak dira bai ezindu eta ume guztientzat. Ezinduei asko laguntzen diote bere garapena aurrera eramaten.\nNik kreatibitate hau gelan sartuko nuke. Gelan, saioa programatuta dago eta umeari ez zaio askatasunik uzten ariketak egiteko garaian.\nTxokoetan banatzen dira eta bakoitzean badute zeregina, sukalde txokoan izan ezik.\nLiburutegian, gaiari buruzko fitxak betetzen dituzte. Jolas txokoan, beraiek aukeratutako jolasa erabiltzen dute eta margotegian, fitxak egiten dituzte marrazketa lantzeko.\nNik margotegian marrazki librea utziko nieke, horrela beraiek nahi dutena adierazteko askatasuna emango diegu, sentimenduak, espresioak…\nHau guztia ezin dugu ebaluatu beste guztia egiten den bezala.\nUmeak bere barrukoa adierazten du honetan.\nEzin dugu bere erabakia edo ideia ebaluatu, berea delako et horrekin min egingo diogulako. Laguntza eman daiteke baina ez ebaluaketa edo konparaketa bat, bere adierazteko modu bat baita.\nPublicado por Zuriñe en 8:39 p. m. No hay comentarios:\nJolasek garrantzi handia dute umearen garapenean.\nJolasak eta jostailuak erabiltzen dira haurren garapenerako, jostailua jolasaren oinarrizko laguntzailea baita.\nBi hauek sailkapen bat dute, adina eta ezaugarrien arabera.\nJostailuak aukeratzeko garaian kontutan izan behar dira baita umearen ahalmena ere.\nAskok adina begiratzen dute eta uste dute umeak jostailu hori erabili dezakeela baina gero nahiz eta ezarritako adinaren barnean egon ez du ahalmena hori, burutzeko, aurrera eramateko.\nHau da ezaugarririk garrantzitsuena eta askok garrantzirik ematen ez diotena.\nJostailuak adin tarte bat ekartzen dute eta horri kasu egin behar zaio, nahiz eta askok hori begiratu beharrean umearen gustukoa den edo ez begiratzen duten. Hori ez da batere egokia ume horrentzat, bere ahalmenak alde batera uzten ditugulako eta ume horren garapenean salto ikaragarriak egiten ditugulako.\nJostailuak adinaren arabera banatzen dira eta baita ezaugarri batzuek jarraituta adin bakoitzerako.\nAdin bakoitzean gai izango dira mota bateko jolasak egiteko eta bere garapenaren arabera besteak egiteko gai izango da.\nJostailuen banaketa mota, ariketa jolasak, jolas sinbolikoak, eraikuntza jolasak et arau jolasak dira.\nHauen aukeraketa horrela egin beharko litzateke.\nJolasak ere sailkapen bat dute motaren arabera eta adina ere kokatzen da.\nEz litzateke egokia izango hiru urteko ume bati zazpi urteko batek egiten duena ezartzea, lehen esan dugun bezala garatzen utzi behar ditugu presarik gabe.\nJolasak banaketa bat dute hauen motaren arabera. Animazio jolasak, sokasaltokoak, trebetasun jolasak, astoka,korrika, harrapaketa, esku jolasak, baloi jolasak, gomakoak, lerrokakoak, txingoka, korru jolasak, igarkizun jolasak eta zozketarakoak dira hauek.\nSailkapen hau oso handia da eta guztiak ezin ditugu adin guztietan erabili eta ezta momentu guztietan ere.\nDaukagun taldearen arabera, eta beraien nahien arabera egin beharko da hauen hautaketa.\nJostailu eta jolasak sailkatuta ematen dira eta hauek ere erosteko eta jolasteko garaian erraztasun handiagoak ematen digute.\nHau horrela ematea egokia da erraztasuna emateko eta gida bat ematen dizulako zer erosi edo landu ahal izateko.\nSailkapen hauek ez dira soilik eskolarako egokiak, gurasoentzat ere egokiak dira.\nJostailuak erosteko zertan fijatu behar duen esaten zio eta zer mota dituen azaltzen zaiolako.\nJolasak erabiltzeko ere, berak ezagutzeko aukera ematen diote.\nAskok ez dituzte ezagutzen eta ikastaroak ematen dira jolasak ikasteko eta baita aholkuak erosterako garaian erabiltzeko, lehen esan bezala.\nSailkapenak erraztasuna emango digute guztioi eta haurrentzat ere aberasgarria izango da honen garapenari begira.\nPublicado por Zuriñe en 8:12 p. m. No hay comentarios:\nEuskara eta jolasa\nJolasak hizkuntza ere bultzatzen du.\nJolasen bidez era aske batean ikasten du bere hizkuntza, gure kasuan euskara.\nUmeak motibazio bat izaten du joalsak egiteko garaian, ongi pasatzen duelako eta askotan hori aprobetxatzen dugulako hizkuntza bat ezagutu eta bere erabilera sustatzeko.\nHori asko gertatzen da, aisialdiko ekintzak egiten direnean. Askok helburu bezela euskararen erabilera izaten dute hori.\nEuskal jolasak erakutsiko dizkiegu, ezagutza bat lortzeko, beraientzat oharkabean izaten dena eta honekin beraien egunerokotasunera aplikatu eta hizkuntza horren erabilera egingo dute.\nMetodo hau askotan erabiltzen da hezkuntza mailan, hizkuntza ezberdinak ikasteko.\nHaurrei oso zaila egten zaie hizkuntzak ikastea edota ezagutzea ere, eta modu honetan hizkuntzaren modu ez formala irakatsiko diegu inkonszienteki. Erabiltzen hastean landuko da gramatika maila.\nPublicado por Zuriñe en 11:29 a. m. No hay comentarios:\nHaurraren hezkuntzan jolasek paper garrantzitsua dute, atal ezberdinak garatu ditzakeelako, haur hezkuntzan irakasten den gehiena, guztia ez esateagatik, jolasen bidez ematen da.\nJolas ezberdinak daude haurrekin jolasteko, hauen bidez, gauza ezberdinak transmititu ditzakegu. Egia da jolasen bidez hizkuntza transmititu daitekeela naiz eta gu jolasten ari garen bitartean horretaz ez konturatu, berdina gertatzen da kulturarekin.\nJolasten ari garen bitartean, hizkuntza lantzen da eta erabiltzen den hizkuntza horren kontzeptuak barneratzen ditu era inkontzientean.\nKulturan ere eragin izugarria dutela uste dut. Gure aiton-amonek jolasten zituzten jolasak berriz plazara eramaten saiatu egin beharko genituzke, hauek euskal jolasak deiturikoak dira. Hauek hizkuntza transmititzen dute eta baita gure kultura ere eta hori mantendu beharko litzatekeela iruditzen zait.\nHaurraren hezkuntzarentzat ere garrantzizkoak direla esango nuke, erabiltzen den jolasaren arabera hezkuntza bat edo beste jasoko duelako.\nHonek eragina izango du gizartearen aurrean edukiko duen jarrerarentzat. Hau ere eskolan lantzen da, lehen esan bezala hezkuntza jolasen bidez ematen delako bertan.\nKonklusio moduan eta nire iritziz umeek euskaraz jolasten ikasten badute eta euskarazko jolasak erakusten badiegu, gure hizkuntza, hau da euskara, barneratu eta dibertsioa euskarazko jolasekin lotuko dute erdarazko erregistroak erabiltzera bultzatu gabe.\nPublicado por Zuriñe en 10:40 a. m. No hay comentarios:\nNire izena Zuriñe Osa da. 21 urte ditut eta Gipuzkoako herri txiki batean bizi naiz, Lezon.\nHaur Hezkuntzako hirugarren maila ikasten ari gera eta orri hau sortu dugu ikasgai baten ondorioz.\nBisita batzuk izatea espero dut eta baita komentario baten bat nik idatzitakoari buruz.\nPublicado por Zuriñe en 11:48 a. m. No hay comentarios:\nBlog berri bat egiten hasi gara haur hezkuntzako ikasleak. Nik aukeratutako gaia hezkuntza eta jolasak izan da blog honetan idazteko.\nBlog honetan umeek jolasten duten jolasei buruz idatziko dut eta baita hezkuntzan jolasek izan eta izaten duen garrantziari buruz.\nEspero dut interesgarria izatea gaia bat baino gehiagorentzat eta zuek ere parte hartzea lan interesgarri honetan.\nBesterik gabe, ea bisitak egiten dituzuen.\nPublicado por Zuriñe en 10:32 p. m. No hay comentarios:


Kongresu eta pizgarri turismoa\nHome»Euskera»Kongresu eta pizgarri turismoa\nKongresuak eta enpresa pizgarriak Granadan hazten doan turismo ataletako bat da.\nErakusketa eta Kongresu Jauregia eraiki zutenetik, komunikazio azpiegiturak eta hotel zerbitzuak turismo mota honen eskabide handiari aurre egiteko kopuruz eta kalitatez hazi dira, probintziari ekonomia onura handiak dakarzkiona.\nBakarra ez den arren, Erakusketa eta Kongresu Jauregia da mota honetako ekitaldietarako egoitza nagusia. Diseinu berritzaile eta funtzionaleko eraikuntza da, Granada erdi-erdian kokatutakoa eta teknologia zerbitzurik aurreratuenak eskaintzen ditu: satelite bidezko bideo konferentzia, telefono zentral digitala zenbait komunikabide protokoloekin, hiru mila ahots eta datu konexio baino gehiago, telebista zirkuitu itxia eta aldi bereko itzulpen sistema, beste askoren artean.\nZazpi maila desberdinetan, Jauregiak bederatzi areto ditu, guztira 3.560 lagunentzako edukierarekin. Handienak 2.000 kongresu kide hartzen dituen García Lorca aretoa, eta 560raino har ditzakeen Manuel de Falla dira. Gainontzekoak, edukiera txikiagokoak, edozein ekitaldiren antolakuntzakoek dituzten beharretara egokitzeko aukera mota desberdinak eskaintzen dizkiete. Eraikuntzaren bi “hall” mailak, 3.000 metro koadroko gainazala dute, erakusketa eta azokak antolatzeko oso egokia. Carlos Ia Anfiteatroa, terrazan eta atari zabalean eraikitakoa, gaueko kontzertuak, kultur ekintzak eta gala afariak antolatzeko aproposa da, 1.700 lagunentzako lekua baitu.\nKongresu Hirien Europar Federazioko kide den Granadak, ahalegin handia egin du azken urteetan sail honetarako azpiegitura eskaintza handitzeko. Jauregiaz gain, hirian eta probintzian biltzar, jardunaldi eta sinposioak hartzeko gaitasuna duten hotel eta gune ugari daude. Azpiegitura hauen artean Fermasa azoka gunea, Armillan eta Manuel de Falla Auditorioa nabarmentzen dira. Era berean, kongresu antolakuntzaz bizi diren enpresa ugari daude, idazkaritza, protokolo, azafata, itzulpen eta prentsa zerbitzuak eskaintzen dituztenak.\nJauregia, gune eszeniko ere bai\nGarcía Lorca Aretoan, Granadako Erakusketa eta Kongresu Jauregiko handiena, 2.000 lagunentzako lekuarekin, kontzertuak, antzerki emanaldiak eta opera bezalako kultur ekintzak hartzeko oso egokia da. Aretoak baldintza akustiko zoragarriak eta eszenategi handia ditu, eta urtero nazio eta nazioarteko mailako ikuskizunak igarotzen dira bertatik.


14 934 konektatuta, astea: 6\n73. Denboraldia (2019ko Urriak 21)\nEthiopia eta Kongoko Errepublika Demokratikoa gehitu dira Hattrick familiara. Mailako Guduetan orain zure multzoko beste talde batzuekin batera maila bereko beste multzoen aurka lehiatzeko aukera izango duzu.\nMultzoaren orrialdea hobetu dugu. Saiakereking, sinatu aurretik, jokalari batek zure taldean zein maila emango lukeen ikusteko aukera izango duzu. Eskilara edo erronka partidak bizkor hasteko aukera izango duzu entrenatzaile biak ados egon eskero.\nPartidetako komentaristek, loak har ez dezazun, orain informazio gehiago emango dizute. Ba al dago aplikazioaren modu iluna maite ez duen norbait? Guk asko maite dugu!\nZure bulegoa hankaz gora zegoen eta dena txukundu dizugu informazio garrantzitsua galdu ez dezazun. Selekzioetan, bilatzaileen papera hobetu dugu eta hautagaien zerrenda publikoa gehitu selekzio guztientzat.\n72. Denboraldia (2019ko Uztailak 1)\nEzaugarri ugari gehitu zaizkio aplikazioari, lagunartekoak orain aplikaziotik hobeto kudeatu daitezke eta Selekzioen partidak ikusi daitezke aplikazioaren bidez. Honez gain, partidarako aginduen orrialdea hobetu da.\nEgoera fisikoaren entrenamendu minimo %5-etik %10-era igo da. Mentoreek errekonozimendua jasoko dute egiten duten lanagatik. "Bilaketa Aukera" eta "Eskaera automatiko Gehigarria" produktuak gehitu dira dendara.\nSelekzioentzat entrenamenduen orrialdea eta Bigarren Entrenatzaileak gehitu dira. Eskuliburua orain aplikaziotik ikusi daiteke. HT-mailak eta foruko post-ak bidali aurretik ikusteko aukera dago orain.\n71. denboraldia (2019ko Martxoak 11)\nKopak eta partidu ondorengo txostenak berriztatu dira. Facebook eta login arruntaren gain, orain Google kontu batekin ere eman dezakezu izena.\n70. denboraldia (2018ko Azaroak 19)\n7 urtetan lehendabiziko aldiz, liga berriak gehitu dira Hattrick-era! Comores, Curaçao, Guam, Sri Lanka eta São Tomé & Príncipe irla nazioak ongietorria jaso dute Hattrick familiara. Ezaugarri berri asko ere atera dira, harrobientzat hobekuntzat, estatistika hobeak, kopa entretenigarriagoak eta askoz gehiago. Batez ere, partiduen arauen orria ere berriztatu da potenteago, arinago eta erabilpen errezagoa eduki dezan.\n69. denboraldia (2018ko Uztailak 30)\nHattrick orain guztiz erabili daiteke mugikorretan! Aplikazioaren bertsio berri bat atera dugu eta honi esker, lehenengo aldiz, manager-ek beraien taldeen kudeaketa osorik egin ahalgo dute mugikorretatik. Hau atera ondoren, arreta gehiago eman diogu webguneari. Berehalako partidak gehitu ditugu, eta salerosketen konparaketak, gogokoenen zerrendak eta asteko talde hoberenaren zerrendak besteak beste hobetu ditugu.\n68. Denboraldia (2018ko Apirilak 9)\nGarapen taldea jo ta su ibili da mugikorretako bertsioan lanean, eta arrazoi honegatik funtzionalitate berriei begira denboraldi lasaia izan da.\n67. Denboraldia (2017ko Abenduak 16)\nDiseinu txapelketa bat egin da erabiltzaileen artean jokoaren itxurari buruzko ideia berriak lortzeko asmoz. Txapeldunak bigarren fase batera sailkatu dira, Hattrick taldea inspiratu eta aurrerantz bultzatu duen kontzeptu asko sortuz.\n66. denboraldia (2017ko Abuztuak 28)\nBerri onak daude txapelketen kontuari begira, Belaunaldiko Txapelketak sortu dira, manager-ak Hattrick-en beraien garai berean hasi ziren taldeen aurka lehiatu daitezkeen nazioarteko txapelketa. Entrenamendu orrialde berria ere sortu da, planifikazioa errazten duten herramientekin, eta entrenamenduan eragina duten faktoreei buruzko informazio gehiagorekin.\nPartidetako taktikak sortu ziren, baina denboraldi honetan zehar lagunartekoetan bakarrik erabil zitezkeen. Jokalarien esperientzia kontutan hartzen hasi zen euren puntuaketa kalkulatzeko. Entrenatzaile aldaketaren sistema zaharra, non 10.000€ ordaintzen ziren ausazko entrenatzaile berri baten truke, aldatu egin zen. Zure jokalari propio bat entrenatzaile bihurtu zenezake, edo zure aukerako trebetasun mailarekin erosi.\n73. Denboraldia (2019ko Urriak 21) 72. Denboraldia (2019ko Uztailak 1) 71. denboraldia (2019ko Martxoak 11) 70. denboraldia (2018ko Azaroak 19) 69. denboraldia (2018ko Uztailak 30) 68. Denboraldia (2018ko Apirilak 9) 67. Denboraldia (2017ko Abenduak 16) 66. denboraldia (2017ko Abuztuak 28) 65. denboraldia (2017ko maiatzaren 8) 64. denboraldia (2017ko urtarrilaren 16) 63. denboraldia (2016ko irailaren 26) 62. denboraldia (2016ko ekainaren 6) 61. denboraldia (2016ko otsailaren 15) 60. denboraldia (2015eko urriaren 26) 59. denboraldia (2015eko uztailak 6) 58. denboraldia (2015eko martxoak 16) 57. denboraldia (2014 azaroak 24) 56. denboraldia (2014 abuztuak 4) 55. denboraldia (2014 apirilak 14) 54. denboraldia (2013ko abenduak 23) 53. denboraldia (2013ko irailak 2) 52. denboraldia (2013ko maiatzak 13) 51. denboraldia (2013ko urtarrilak 21) 50. denboraldia (2012ko urriak 1) 49. denboraldia (2012ko ekainak 11) 48. denboraldia (2012ko otsailak 20) 47. denboraldia (2011ko urriak 31) 46. denboraldia (2011ko uztailak 11) 45. denboraldia (2011ko martxoak 21) 44. denboraldia (2010eko azaroak 29) 43. Denboraldia (2010eko abuztuak 9) 42. Denboraldia (2010eko apirilak 19) 41. Denboraldia (2009ko abenduak 28) 40. Denboraldia (2009ko irailak 7) 39. Denboraldia (2009ko maitzak 17) 38. Denboraldia (2009ko urtarrilak 25) 37. Denboraldia (2008ko urriak 5) 36. Denboraldia (2008ko ekainak 15) 35. Denboraldia (2008ko otsailak 24) 34. Denboraldia (2007ko azaroak 4) 33. Denboraldia (2007ko uztailak 15) 32. Deboraldia (2007ko martxoak 25) 31. Denboraldia (2006ko abenduak 31) 30. Denboraldia (2006ko abuztuak 13) 29. Denboraldia (2006ko apirilak 23) 28. Denboraldia (2006ko urtarrilak 1) 27. Denboraldia (2005eko irailak 27) 26. Denboraldia (2005eko maiatzak 22) 25. Denboraldia (2005eko urtarrilak 25) 24. Denboraldia (2004ko otsailak 10) 23. Denboraldia (2004ko ekainak 20) 22. Denboraldia (2004ko otsailak 29) 21. Denboraldia (2003ko azaroak 9) 20. Denboraldia (2003ko uztailak 20) 19. Denboraldia (2003ko martxoak 30) 18. Denboraldia (2002ko abenduak 8) 17. Denboraldia (2002ko abuztuak 18) 16. Denboraldia (2002ko apirilak 28) 15. Denboraldia (2002ko urtarrilak 6) 14. Denboraldia (2001eko irailak 16) 13. Denboraldia (2001eko maiatzak 27) 12 Denboraldia (2001eko otsailak 4) 11. Denboraldia (2000ko urriak 11) 10. Denboraldia (2000ko ekainak 4) 9. Denboraldia (2000ko otsailak 13) 8. Denboraldia (1999ko urriak 24) 7. Denboraldia (199ko uztailak 3) 6. Denboraldia (1999ko martxoak 14) 5. Denboraldia (1998ko azaroak 15) 4. Denboraldia (1998ko uztailak 26) 3. Denboraldia (1998ko apirilak 5) 2. Denboraldia (1997ko azaroak 23) 1. Denboraldia (1997ko abuztuak 30)


«Crohn gaitza»: berrikuspenen arteko aldeak - Wikipedia, entziklopedia askea.\n«Crohn gaitza»: berrikuspenen arteko aldeak\nCrohn gaitza (aldatu)\n20:15, 14 otsaila 2019ko berrikusketa\n6 bytes removed , Duela 11 hilabete\n20:37, 10 urria 2016ko berrikusketa (aldatu)\n(→Digestio-aparatuaz kanpoko klinika)\n20:15, 14 otsaila 2019ko berrikusketa (aldatu) (desegin)\n== Anatomia patologikoa ==\nDigestio-aparatuaren edozein zati kaltetu daiteke, [[aho]]tik hasi eta uzkiraino, arruntena amaierako ileona, [[kolon (anatomia)|kolona]] edo biak mintzea delarik. Transmurala eta etena da, hau da, hestearen horma osoa hartzen du eta zati gaixoak zati osasuntsuekin tartekatzen dira.\nMakroskopikoki ultzera aftoso, granuloma, fistula eta artekak nabarmentzen dira, hesteek pareta harriztatu itxura hartzen dutelarik.\n== Konplikazioak ==\nKonplikazio ohikoenak [[heste-butxadura]] ([[edema]] edo [[fibrosi]]agatik), uzki inguruko lesioak, [[fistula]] eta [[abszesu]]ak dira.\nFistula mota desberdinak daude: heste-hestea, heste-gernu-maskuria, heste-bagina, heste-larruazale, heste-ehun bigunetara; askotan abszesuak sortzen direlarik. [[Ultzeradun kolitis]]ean ez bezala heste-zulaketa eta megakolon toxikoa oso arraroak dira.\nBestela behazun-gatzen xurgapen txarrak kolesterolez osaturiko behazun harriak edota oxalatozko giltzurrun-harriak sor ditzake.\nBeste konplikazio batzuk hesteetako gaixotasun gaiztoak eta [[amiloidosi]]a lirateke. Crohn-en gaixotasuna duten pertsonek [[minbizi]]a pairatzeko arrisku handiagoa dute pertsona osasuntsuek baino. Arrisku faktoreak ultzeradun kolitis-erako berberak dira, fistula eta ebakuntzekin batera.\n* [[Proba analitiko]]ak: leukozitosia, aldi akutuko erreaktanteen igoera, plaketen igoera eta hemoglobinaren jaitsiera aurki ditzakegu besteak beste.\n* Bariodun [[erradiologia]] gaixotasunaren hedadura eta honekin agertzen diren lesioak definitzeko oso lagungarria da. Hala ere bere erabilera kontraindikatuta legoke aldi akutu eta megakolon toxikoan.\n* [[Endoskopia]]: [[Kolonoskopia]] diagnostikorako daukagun metodo sentikor eta espezifikoena da.\n== Diagnostiko bereizlea ==


Vitoria-Gasteizko Udalaren web-orria - Aniztasun funtzionala duten pertsonentzat eraztun berdearen ibilerreztasuna hobetzea\nAniztasun funtzionala duten pertsonentzat eraztun berdearen ibilerreztasuna hobetzea\nEginaren Eginez elkarteak 2017rako “Mejorando Vitoria-Gasteiz Hobetuz” programan aurkeztatutako proposamen bat da, eta boto geihen jaso dituenetariko bat izan da.\nProposamena aniztasun funtzionalen bat duten pertsonek eraztun berdera heltzeko duten irisgarritasunari buruzko balorazio-ikerketa baten ondorioz sortu da. Eginaren Eginez elkartea ikerketa honetan oinarritu da poiektua zehazteko: “ ibilgailuak (scooterrak) jartzeko beharra eta atseden hartzeko eserlekuak jartzea”.\nEspazio Publikoaren eta Herritarren Partaidetzaren Zerbitzuetatik elkarteko bazkideekin elkartu izan gara batzuetan, proposamenen puntu batzuk zehazteko: zein ibilgailu diren egokienak, esate baterako. Behar badituzu, eskuragai dituzu!\nBotoak: 144 Ponderazioa: 1,5 Puntuazioa: 216\nProiektuaren aurrekontua: 30 000€\nKontrola eta egiaztapena: Espazio Publikoaren eta Natur Ingurunearen Zerbitzua eta Ingurugiro Gaietarako Ikastegia\n2017ko abenduaren 19tik aurrera scooterrak erabilgarri egongo dira, dohainik.\nBestalde, 58 eserleku jarri dira eraztun berdearen inguruan.\n[23/11/2017] El Ayuntamiento mejora la accesibilidad del Anillo Verde con la compra de cuatro vehículos eléctricos tipo ‘scooter’ que ya dan servicio en Ataria\n[18/12/2017] Mañana se pone en marcha el servicio de “scooters” en Ataria para personas con movilidad reducida\nhttps://www.youtube.com/watch?v=7sB628UYud4(Beste leiho batean irekiko da)\nIngurugiro Gaietarako Ikastegiak lau "scooter" eskuratu ditu urrengo ezaugarriekin:\nEserleku bakarra beso eta buru euskarriekin.\n140 kilogramorako edukiera.\n15 kilometro orduko abiadura.\nProiektua bukatuta. Irudiak\nFALTAN POR SUBIR E INSERTAR


Zientzia eta kultura –\n«Kultura da giltza». Gizarte jantziak eta irizpidea duenak erronkei aurre egiteko giltza du; dela politikatik, dela eguneroko bizitzatik… nonahi lekutatik. Guztiz bat nator hasierako kakotx arteko aldarrikapenarekin, eta ziurtasunez esan dezaket bide horretan sakondu behar dela. Gainera, zientziak eta kulturak harremanak estutu behar dituztela begi bistakoa da egun.\nIrudia: cobalt123 (Flickr)\nKultura zentzu pragmatikoan hartuko dugu hemen, bizitza kulturen multzo gisa, hala nola janariaren kultura, aisiaren kultura, lanaren kultura, industria kultura, kultura kulturala… Eta, beraz, zientzia kultura. Baina zientzia kulturari dagokio?\nZientzia gogorra inoiz baino presenteago dugu egungo bizitzan eta plaza publikoan. Gai publikoa bilakatu da, zalantzarik gabe, are pandemia garaian, etikaren, ekonomiaren eta etorkizuneko azterketaren ikuspegitik. Horrek esan nahi du kulturaren zati bilakatu dela zientzia, hainbat hamarkadatan iluntasunean igaro ondoren? Erantzuna begi bistan izango da batzuentzat (zientzialari eta teknologoentzat, esate baterako); baina profanoen begietatik galdera konplexua da.\nIzan ere, zientzia gizateriaren lorpen kultural handia da, hura gabe ez dago aurrerapenik; garapenaren ezinbesteko motore bilakatzearekin batera, herrialdeak munduan nola kokatzen diren determinatzen du, gainera. Gaixotasunak, elikagaien manipulazioa eta ekoizpena, klima aldaketa, lehorteak, uholdeak, plan hidrologikoak, galzorian dauden animalia eta landare espezieak… ia guztian parte hartzen du zientziak. Finean, mundua eta gizartea hobeto ulertzen eta eraldatzen laguntzen du.\nEra berean, gizarte modernoan txertatu diren mundura egokitzeko erosotasun guztiekin harreman zuzenean dago zientzia: larruazalerako krema, banketxeko txartela, etxebizitzako aklimatazioa, plataformetako filmak, pdf-ak, autobusa… Gainera, komunikabideetan zientziak gero eta presentzia handiagoa du, eta zientzialariek ere bai, garai bateko erreparoak gaindituta. Komunikabideetako zientzia orrietan ez ezik, politika orrietan, arte orrietan, kiroletakoetan (zenbat ikasi dugun txirrindularitzako dopinaz, adibidez) ere ageri da. Politikagintzan ere, ebidentzian oinarritutako politikagintzan, zehazki, ezagutza zientifikoa hartzen da oinarritzat ekintza politikorako.\nHoriek horrela, zientzia nonahi agertzen zaigu: kultura industrian, politikagintzan, komunikabideetan, artean… Hori ikusita, esan genezake gaur egun ez dela kulturarik zientziarik gabe: zientziak kultura eratzen duela. Zientzia eguneroko kulturaren zati bilakatu da; baina, ez edozein kulturarena, goi-kulturarena, baizik.\nAipatu beste kultura arlo horietan espezializatze esparru batzuk garatu dira era errekurtsiboan. Esate baterako, literaturarekin batera, kritika literarioa garatu da; artean, jende gehiagok irabazten du bizitza iruzkin kritikoekin artelanekin baino; komunikabideen esparruan sariak eta eztabaidak daude, hots, esparruotako berariazko jarduerari kritikagintza gaineratzen zaio. Beste merkatu bat gaineratzen zaio jarduerari. Horrek bilakatzen du jarduera kulturaren zati.\nHori, berriz, ez da erraza lortzen zientzian. Zientziaren banaketak eta diziplina konplexutasunak (kontzeptuak, teoriak…) ez dute erraza egiten zientziaren atalak ulertaraztea, aditua ez bazara; eta, era horretara, kritikari ateak irekitzen zaila da. Azken batean, hizkuntza arazoa da zientziarena, kulturaren zati bilakatu nahi badu.\nNolanahi dela ere, hizkuntza arazoa ez da haren konplexutasun linguistikoa, baizik eta haren norabide bakarreko izaera. Zientziaz eta kulturaz diharduten komunikabide, irakasgai, katedra eta master gehienak norabide bakartasun horretan murgilduta daude. Ahalegin nagusia eta ia bakarra zientzia fenomenoen transmisio eztabaidaezinetara mugatuz. Publiko profanoa kultua ere badela aintzat hartu gabe eta zientzialariek euren diziplina-hizkuntza materialetik harago beste hizkuntza sortzeko ahaleginik egin gabe, nekez izan daiteke zientzia kultura bateko atala. Gizarte informatuak ez du gizarte jantzia esan nahi, harago joan behar da.\nBaina kulturaren aldetik ere aldaketa behar da. Kultura industriaren historiatik ikas liteke literatura, musika edo ehungintzaren negozioetatik, adibidez ikusteko kontzeptu elitista, findu eta aurresanak aldatu egin direla; eta kontzeptu gregario, kontingente, arrunt eta aurreikusezin bihurtu direla, gizartean izan den hedapenaren bidez. Hori zientziari ere aplikatuko balitzaio kulturaren kontzeptu egokiagoa izango genuke, inklusiboagoa.\nIzan ere, publikoa profanoa izatetik aditutzat hartzera behartzen gaitu egungo zientziak. Aditu, zein zentzutan? Ohiko irudi desegokiaren kontra, publikoak maiz beraiek ere arlo txiki batean edo bestean adituak ditugu. EHUko Sánchez-Mazas katedrako Andoni Ibarraren hitzak hona ekarrita: «Kultura ez da existitzen ez bada gure esperientzietan. Eta zientziari kulturaren atea irekitzeak gure bizi esperientzia beste modu batera erabiltzea eskatzen digu. Zientzia zerbait serioa da zientzialarien esku uzteko. Eta zientzialarien erantzukizun bakarraren dikea hautsi ondoren, honako galderak egingo lituzke zientzia barne hartuko lukeen publiko kultuak: nola erabil liteke esperientzia zientifikoa beste modu batean —gizartearen beharrei bideratuta adibidez—, zein da zientziari buruzko politika publikoen erabakitze prozesua, nork erabakitzen ditu ikerketa-funtsak, zein baldintzatan lan egiten du laborategiko laguntzaile batek edo kontratatu posdoktoral batek, nork aukeratzen ditu zientziaren aplikazio, ekipamendu eta arkitektura instituzionala finkatzeko batzorde eta entitateen eraketa?…».\nZientziari buruzko galdera horien inguruko eztabaida gertatzen denean, hitz egiten hasi ahal izango ginateke zientziari buruz gure kulturaren osagai gisa.\nZientzia eta kultura Zientzia eta kultura Zientzia eta kultura


Goikoetxea nagusitu zaio Lopezi Hondarribiko Grand Slam txapelketako finalean - Zumaia - Baleike.eus\nGoikoetxea nagusitu zaio Lopezi Hondarribiko Grand Slam txapelketako finalean\nOnintza Lete Arrieta 2020-10-17 10:45\nFinala hasi aurreko unean, bi zumaiarrak eta euren bikoteak (Argazkia: Jai Alive)\nIñaki Osa Goikoetxea eta Imanol Lopez aurrez aurre lehiatu ziren atzo Jostaldi pilotalekuko finalean, eta lehia bizia eskaini zuten. 14-15 nagusitu zen Lopez aurreneko set-ean, 15-8 ondoren Goikoetxea, eta berdinketa hausteko hirugarren saioan, 5-3 irabazi zuen Goikoetxeak. Finala ETB4n ikusteko aukera dago gaur 12:00etan.\nAzken bost ostiraletan jokatu dira lehiaketako partidak Hondarribiko Jostaldi frontoian, eta nabarmendu dutenez, atzokoa "ikusgarria" izan zen, "ziurrenez jokatu diren bederatzi partidetan onena".\nBerdinketa hausteko txandan "borroka gogorra" egon zen, eta gorriak nagusitu ziren arren, "izerdia bota behar izan zuten" horretarako. 2-0, 2-1, 4-1, 4-3 eta 5-3 egin zuten azken txandan, 16 minutuko lehian.


Burkina Fasora eramateko batutako materialarekin pozik agertu dira deialdiaren egileak - Eskoriatza - Goiena.eus\nBurkina Fasora eramateko batutako materialarekin pozik agertu dira deialdiaren egileak\nLarraitz Zeberio Lekuona 2007-08-13 12:07\nEskolako materiala eta arropa batu dituzte Eskoriatzan Goizane Gabilondo eta Marichel Estanys-ek. Pozik daude herritarrek emandako erantzunarekin.\nMargoak, koadernoak, boligrafoak, uda zein neguko arropa... gauza asko batu dituzte Eskoriatzan Goizane Gabilondo eta Marichel Estanys-ek. Eskoriatzarrek eman dituzte Gasteizko Afriki Kultura Elkarteak egindako deiari erantzuna emanez. "Gauzak oso egoera onean daude", azaldu du Goizane Gabilondok. "Asko berriak-berriak dira. Jendeak erosi egin ditu Afrikara bidaltzeko". Bikotea ziur dago Burkina Fason asko eskertuko dituztela gauza hauek guztiak eta erabilpen handia emango dietela. "Gauza asko bildu ditugu", azaldu du Gabilondok. "Uste baino gehiago kontuak harturik lehenengo urtea dugula. Oso pozik gaude".\nHerriz herriko banaketa\nSei lagun abiatuko dira hilaren 16an Burkina Fasora. Herriz herri joango dira gauza hauek guztiak eta Gasteizen batutako beste asko banatzen.\n"Ibilbide moduko bat egingo dute Burkina Fasotik eta gauzak banatzen joango dira", jakinarazi du Gabilondok. "Herrixka bakoitzean arduradun bat dute. Inork baino hobeto daki herrixkan zein familiak duen behar gehien. Horrela joango dira gauzak banatzen.\nErrepikatzeko moduko esperientzia\nBidaia hau eta material bilketa errepikatzeko asmoa dute Afriki taldekoek. Uste dute urteen poderioz eta euren proiektuaren gaineko informazioa zabaltzen den heinean jendearen erantzuna handituz joango dela.


DIOZO 10X Penetration Face Spa Steamer | Beautyshop.ie\nHasiera / ACNE / DIOZO 10X Penetration Face Spa Steamer\n💝 Nano Steam Tech berritua 💝 Aurpegiko baporea nanoioniko hau lanpara atomizatzailearekin eta atomizadore soniko berriarekin diseinatua, ur partikula ionikoekin konbinatutako nano lurruna 10 aldiz eraginkorragoa da larruazala barneratzeko. 💝 Profesionalak larruazaleko arazoak murriztu steam Lurrun nanoionikoak larruazala lehortzen laguntzen du hezetasuna gehituz ...\n💝 Nano Steam Tech bertsio berritua 💝 Aurpegiko baporea nanoioniko hau lanpara atomizatzailearekin eta atomizadore soniko berriarekin diseinatua, ur partikula ionikoekin konbinatutako nano lurruna 10 aldiz eraginkorragoa da larruazala barneratzeko.\n💝 Profesionalak larruazaleko arazoak murrizten ditu. Lurrun nanoionikoak larruazala lehortzen laguntzen du hezetasuna gehituz eta pigmentatutako orbanak ahultzen ditu. Eta laino epelak larruazalaren metabolismoa, larruazala zaintzeko produktuak xurgatzea sustatzen du, zelulen bizitasuna aktibatzen du eta larruazala zaintzen elikatzen du.\nSteam Lurrun egosketa denbora luzeagoa s 20 hamarkada lurrun indartsu azkarra sortzeko, 98 ml ur depositu handiagoarekin konbinatuta 15-20 minutuz laino koherentearekin lurrun denbora lasaigarria gozatzeko. Gainera, poroetarako aurpegiko lurrunontziak itzalketa automatikoa du, lehorreko erretzea ekiditeko,% 100ean segurua.\n💝 Industria araua 💝 Aurpegiko bainuontzi lurrun hau material ekologikoz egina dago, iraunkorrak, toxikoak ez direnak, ez narritagarriak eta aurpegian segurtasunez erabil daitezkeenak. PTC zeramika berotzeko diseinuak tenperatura zehatz-mehatz kontrolatu dezake eta 40 ℃ (104 ℉) spray iraunkorra mantendu dezake. Gainera, aurpegiko Spa bapore honek zipriztinen aurkako diseinua du larruazala erretzea ekiditeko.\n💝 Fragrance SPA 💝 DIOZO aurpegiko laino beroaren hezegailuak aromaterapia funtzioa du; ezinbesteko olio tanta batzuk bota ditzakezu aromaterapiako kotoizko alfonbretara eta jar ditzakezu makinaren aromaterapia piluletan. Eman zure etxean aurpegiko SPA lasaigarri zoragarria.\nAgian ura badu jasotzerakoan, baina ez kezkatu. Arrazoia da bidali aurretik makinaren funtzioa probatu dugula.\nLehenengo aldiz baporea erabili aurretik, utzi ur depositu batekin plastikozko usain berria kentzeko.\nUr biltegiko urak araztua edo distilatua izan behar du, eta ezin zaio substantzirik gehitu urari. Bestela, erraza da makina kaltetzea.\nMantendu zure aurpegiaren eta lurrunaren tobera 20 cm-ko distantziaren artean gutxienez.\nUra agortzen denean automatikoki itzaliko da. Hoztu lurrunontzia 20 minutuz erabili ondoren.\nErabili ondoren, ziurtatu hondarreko ura botatzen duzula tanketik usainik ez sortzea saihesteko.\nLarruazal normalean astean bitan edo hiru aldiz erabiltzea gomendatzen da, eta larruazala sentikorrei astean behin erabiltzea gomendatzen zaie, ez erabili 10 minutu baino gehiago eta soilik egun batez egun bakarra erabili.\nNano Ionic Aurpegiko Baporea\nAurpegiko lurrunontzia profesionalki diseinatuta dago kutikula leuntzeko, poroak ireki eta garbitzeko, puntu beltzak, puntu zuriak, komedonoak, aknea, garauak, zimurrak, olio gehiegizkoa, hondar kosmetikoak eta larruazaleko toxinak eta abar kentzeko.\nAurpegi lurrunontzia * 1\nErresuma Batuko entxufea * 1\nKotoizko kuxin usaintsuak * 20\nEskuliburua * 1\n20 segundotan laino asko ihinztatu bizkor, gozatu hidratatzailea 15 minututan.\nLurrun nanoionikoak faktore hidrofilikoa aktibatzen du eta zure larruazaleko ura berriz hornitzen du kutikula leuntzeko, larruazalaren nutrizio xurgapena hobetzeko. Aurpegia behin lurruntzea maskarak aplikatzearen parekoa da. Mantendu larruazala denbora luzez hidratatuta.\nLurrunaren tenperatura: 40 ° C inguru tobera 20 cm-ra.\nProduktuaren tamaina: 147 * 106 * 226mm\nPisu garbia: 567g\nUr depositua: 98ML\n1. Urratsa: Kendu ur depositua eta gehitu ura\n2. urratsa: berriro sartu ur depositua lurrunaren gorputzean.\n3. urratsa. (Behar izanez gero) Kotoizko kuxin bat jar dezakezu txartelaren zirrikituan, ezinbesteko olioa gehitzeko.\n4. urratsa: konektatu energia eta piztu lurrunontzia\n5. Urratsa: 20 segundoren buruan laino asko botako da. Mesedez, mantendu aurpegia lurrunetik 20 cm-ra\n6. urratsa: lehortu ura erabili ondoren\nOsagarri zainduak ditu\nAknea orratzekin eta ile bandarekin dator, zure aknea sendatzeko eta aurpegia lurruntzeko erosoagoa baita\nBegi lehorrak arindu eta lasaitu zaitez\nAurpegiko lurrunontziak laino bero ugari askatuko du, begi lehorrak erabat erlaxatu eta arindu eta larruazala benetan elikatu ahal izateko.


GPS Topo (grafikoa) Oinarrizko | todocaminosantiago.com\nGPS Topo (grafikoa) Oinarrizko\nTeam / GPS / Materialak\nBizikletaz edo senderismo GPS A autoa GPS bat bera ez da.\nNor da, GPS telefono bat bera. Topo GPS satelite bidezko estaldura Earth orbiting, autoa, telefono antena ez. Orain American sateliteen dugu (USA – GPS) eta Errusiako (Glonass), Europarrek laster (Galileo).\nEl Topo alferrik GPS balio: Ez galdu, ibilbide bat jarraitu, grabatzeko zer egin duzun.\nHalaber, horrek gauzak, baina gaur egun oinarriak buruz hitz egingo dugu.\nBost elementu osatzen GPS Topo deitzen dugun gauza multzo:\n1 – Makina\n4 – Ibilbideak\n5 – El viaje\n1 – Makina - Ekipamendu egiten dugu. Marka hainbat dira. Ona guztiak.\nDenbora marka batekin hasten da normalean jarraitu software delako, Menus, gehien ezagutzen dira.\nSaiatu duzun gailua Russian sateliteen gehi amerikarrek jaso ditzakete gomendatzen dut. Hori estaldura gehiago ematen.\nMikro SD txartelak bidez hedapen memoria bat eramanez gailu dezakezu eta nahi duzunean konektatu PC, USB by, aparatu eta txartel bi disko gogorretan bezala.\nMaps eta beste datuak kopiatu daitezke, eta zure PC, telefonoa eta txartel diren unitate itsatsi. Alderantziz, eta alderantziz, unitate berri horiek zure PC.\n2 – Software - Makinaren sistema eragilearen, ez da, baina ordenagailu txiki bat ez.\nZenbait software eguneratzeak eta adabaki gauzak apur desberdin bat. (Hori nabarituko joan eta geroago hitz egiten da).\nKabinete programa manager mapak diskoa da With, ibilbideak, bideak, etc. Programa hau erabiltzen da tu PC.\nPrograma daude kudeatzaile, PC, etxetresna elektrikoen fabrikatzaile independenteak duten komunikatzeko. Ordainketa normalean.\n3 – Maps - -Tresnaren mundu osoan oinarrizko mapa bat da. Mapa honek ez du askoz ere zehatz-mehatz. Herrialde bakoitzeko saldu zehatza topo mapak. Era berean, Espainian.\nBatzuetan amateurrak prest prestatzen mapak topografikoak, eskualde edo herrialde oso bat deskargatu daiteke free. Beste batzuk dohaintza txiki bat eskatu.\nGailu guztiak esker, pantailan ikusten duzun hegazkina neurri ezberdinetako eta bat mila koadroko hainbat arlo edo metro batzuk estaltzeko.\nXehetasun oso desberdina da, eta nahiz eta askoz edo xehetasun esan dezakezu planoan ikusten duzu. Menuak eta aukerak aztertzeko behar duzu.\nDuzula paper gaineko planak helburu horiek ahalbidetzen duten gailuak daude. Bitartez hurbilago gisa edozein xehetasun aldatu ahal izango duzu, pixel-tamaina handitzea.\nNahi baduzu, mapak posible da gainjarri ahal izango duzu got Editorial Alpina Ordesa mapa topografikoak erabiltzen bada, wear it zure GPS topo eskualdeko mapa pean.\n4 – Ibilbideak - Jarraitu dute egia beste bide edo mapa bat marrazten dira (Zure egin ahal izango duzu) benetan jarraitu. Dakit zer gertatzen da.\n(Batzuetan, errepide baten bidegurutzera mapan duen itxura, zubi bat).\nNormalean, Google eta idazketa ibilbide bat eskatzeko, adibidez,: Punta a Valdemoro. Mr orrien bide baten bitartez google, emango dizu hainbat. Bike A, beste disko, beste paseo.\nAukeratu gogokoen duzun bat eta zure PC jaistea. GPS gailu hau zure kopia eta itsatsi. Ondoren, zure GPS gailua bilatzeko eta marrazteko pantailan menu aurkitzeko. Hau da, benetan maila. Kolore bat jarri ahal izango dugu, purple, adibidez,.\nOraindik lekua telefonoaren pantailan gezi bat esaten dizu non zauden irteera ikusteko aukera izango duzu eta ibilbide purple joan nahi duzun. Gida erabili du.\n5 – El viaje - Zer ari zaren edo oinez erregistro zure gailu gisa bizikletaz. Hasieran metro counters berrezarri behar duzu, denbora, etc.\nLerro bat, kolore bat jarri ahal izango duzu marrazten, Adibidez horia.\nIbilbide bat jarraituz (purple hasi) beste lerro bat ikusi.\nLerroaren amaieran, Lueg hasiera, gorde dezakezu zure ride aparatu. Era berean, kopiatu zure PC, Berrizendatu. Erakutsi zure programaren kudeatzailea.\nIkusi Profile. Ikusi galtzerdiak guztiak.\nBide bat oinarri gisa erabili ahal izango duzu txangoak etorkizuneko batzuk mozteko eta beste batzuk gehituz kopiatu edo marraztu. Besterik ez da praktika.\nPertsonalki ezin dizut esan nire GPS erabilera nagusia da Santiago bideak eta asteburuko txangoak egiteko. Errepidea utzi nau eta itzuli nahi dut aukera ematen du. Galtzen dut, non eta nola itzuli track on I am ezagutzen dut.\nAnti-galera-asegurua da, eta kostua da scrap ordaindu lasaitasuna ematen dit.\nHemen lotura bat jarri dut bat, orain erabiltzen dut, Handia egiten ari naiz, eta oso ona Amazon prezio bat du:\nBateria mota bera erabili behar, AA pilak egiteko makina bat honelako itxura:\n…… Ere ikusi dut, balio handiko!!\nEgun handia – Aholkuak\nAlarma mugikorrean soinuak. Nago aterpetxe batean I. Soundly lo egin nuen bazekiela ez zen bakarrik, nahiz eta. Snoring, Ohe creaking,...gehiago irakurri →\nSimple: Txistua (edo gehiago) zure motxila\nSe oye desde muy lejos!!! Egingo duzu nire motxila txistua ikusten beti. Generalmente cuelga de la hombrera izquierda con un cordelito lo suficientemente largo...gehiago irakurri →


Txilek parlamenturako hauteskundeak eta presidentetzarako hauteskundeen lehen itzulia egin zituen azaroaren 21ean. Abstentzioa %52,67 izanik, Jose Antonio Kast nagusitu zen — argi defendatzen duena diktadura pinochetista eta Trump, Vox edo Bolsonaro— 1.961.387 botorekin, %27,91. Bigarren itzulian, abenduaren 19an, Frente Ampliok (FA) eta...\nSudan: kolpe militarrak altxamendu iraultzailea piztu du\nUrriaren 25ean, Sudango Armadak estatu kolpe bat eman zuen, baina espero ez zuten erantzuna jaso du militarren ekintza horrek: herritarrak altxatu eta milioika pertsona mobilizatu dira herrialdeko hiri nagusienetan.\nTxile, 30 urtetan izan den hauteskunde lehiatuenen atarian\nMasa mobilizazioa bultzatu programa sozialistaren bidez!\nAzaroaren 21ean Txilek azken hamarkadetako hauteskunde legegile eta presidentzial polarizatuenak biziko ditu. Inkestek emaitza parekatua iragarri dute lehen itzulian, Gabriel Boric ezkerreko koalizioko Aprueba Dignidad (Frente Amplio eta Alderdi...\nJoan den irailaren 12an egindako hauteskunde primarioek1 benetako lurrikara politikoa eragin dute, eta azaroaren 14ko hauteskunde legegileetan gertatzen denaren aurrerapena izan daitezke2. Eskuina Diputatuen Ganberako indar nagusia izateko eta Senatuan aldea murrizteko edo indar nagusi bihurtzeko aukera asko...\nKuba ekaitzaren erdian dago berriro. Herrialde kapitalistetako propaganda-makinariak martxan jarri dira joan den uztailaren 11n, hainbat hiri eta herritan milaka pertsonak parte hartu zuten manifestazioak eta protesta ekitaldiak hasi zirenetik. Behin eta berriz errepikatzen dute Kuba diktadura bat dela. Baina, hain zuzen ere, horiek dira...


IRAILAREN 5 ean, goizeko 9 etan irtenda, kantabrialdera joango gara egun pasa. Ugaldebietako atseden gunean gelditu ondoren, KASTRO URDIALES bisitatuko dugu. ondoren ARENILLAS jatetxean bazkaria. Etxera bidean DURANGON geldialdia.\nIzenak emateko egunak ABUZTUAREN 29-30 ean, 7 etatik 8 etara ELKARTEAN.\nOrdaindu beharrekoa 25 € bazkideak eta 30 € ez direnak.\nIRTEERA BAZTAN BAILARARA\nUZTAILAREN 6 ean egingo da urrenga irteera, BAZTAN bailara bisitatuko dugu,! aukera ! URDAX eko kobak edo DANTXARIENEA merkatal zentroa, amaiketakoa eta bazkaria BAZTAN hotelean. Itzuleran ONDARRABIN geldialdia.\nIzenak emateko egunak, EKAINAREN 27 eta 28, Arratsaldeko 7 etatik 8 etara, Elkartean\nEKAINAREN 15 ean,arratsaldeko 5 1/2 etan,hitzaldia jubilatuen elkartean," GORPUTZAREN ATAL EZBERDINAK NOLA ITXURAZ HOBETU ",gaiari buruz jardungo da aholkuak ematen Anttoni Arandia (estetizienista) .Ondoren mokadutxoa egongo da bertaratuentzat.\nMAIATZAREN 25 ean egingo da aurtengo lehenengo irteera, oraingoan NABARRETE eta SANTO DOMINGO DE LA KALZADA, bisitatuko dittugu.\nGoizeko 9 etan irteera.\nIzenak emateko egunak 16 ta 17. Arratsaldeko 7 etatik 8 etara, Elkartean.\nOTSAILAREN 4 an JUBILATU ELKARTEAK antolatuta 2ª- TOKA TXAPELKETA egingo da plazan goizeko 11 etan\nSARIAK- HAURRAK (8 urtetik - 12 ra) 1º- 15 € + kopa. 2º - 10 €. HELDUAK (hemakume eta gizonak) 1º - 30 € + kopa,2º - 25 €.\nANIMATU HERRIKO FESTETAN PARTE- HARTZERA.\nURRIAren 6 ean, goizeko 9 etan irtenda, egingo da urrengo bidaia, oraingoan GAZTEIZ aldera, Llodio ezagutuko degu eta ondoren bazkaltzera AMURRIORA, arratxaldean etxera bidean, Gazteizko Boulevad ean egingo degu geldialdia.\nIzenak hemateko egunak Irailaren 27 eta 28, 6 etatik 8 etara ELKARTEAN.\nOrdaindu beharrekoa 22€ bazkideak eta 28 ez direnak.\nISLA- ISLARES - BILBO - IRTEERA\nIRAILAREN 6 ean goizeko 9 etan irtenda, Ugaldebietako serbitzu gunean geldialdia egin ondoren, Kantabriako ISLA, herri turistiko polita ikusteko aukera, Bazkaria, Islareseko - ARENILLAS jatetxean izango da, etxera bidean BILBON, geldialdia egingo da.\nIzena emateko egunak, ABUZTUAREN - 30 ETA 31 an arratzaldeko 6 etatik 8 etara ELKARTEAN.\nPASAIA - DONOSTIARA - IRTEERA\nUZTAILAren 5 ean, 9 etan irtenda, PASAI SAN PEDROn, egiten ari diren NAO baleontzia ikusteko aukera izando da.\nGogoratu bertara joateko (15-min.) paseo bat egin behar dela.\nOndoren, PASAI DONIBANERA joango gara autobusez, NIKOLASA jatetxean bazkaltzera\nArratsaldean DONOSTIAn egingo da geldialdia,\nIzena emateko egunak, EKAINAREN 28 eta 29 an, 6 etatik 8 etara ELKARTEAN.\nORDAINDU BEHARREKOA 25€.


“Azoketara joateko ohitura gero eta txikiagoa da orokorrean” - Uribe kosta - Hiruka.eus\nIker Rincon Moreno 2019-10-09 09:53\nHasieran soloa lantzen eta kontsumo-taldeetan ibili ondoren, kontserbetan oinarritu du bere bidea Bengoetxeak.\nUnibertsitateko ikasketak amaitu ondoren, aitite eta amamaren baserrira bizitzera joan zen Haizea Bengoetxea getxoztarra. Nekazaritzan lehenengo urratsak eman zituen bertan, familiagaz, eta orain Gamiz-Fikan lekutu du lantokia, Olatxuko Laboreak proiektuari ekiteko.\nNekazaritza-ingeniaritza amaitu eta segituan argi izan zuen Haizea Bengoetxea getxoztarrak baserritik bizi gura zuela, “lurrarekin kontaktu horri eusteko”. Hala, 2011n, aitita-amamaren etxera bizitzera joan zen, Olatxu baserrira: “Nekazaritzatik bizi nahi nuen, modu agroekologikoan, eta horretarako lehenengo kontaktua familiako baserrian eman nahi nuela argi nuen”. Bertan eman zituen lehenengo pausoak, eta soloan landutako dena kontsumo-talde baten bitartez saltzen zuen.\nBaserrian fruta asko zegoela ikusita, aterabide bat emateko kontserbak egiteari ekin zion; horixe izan zen gaur egun Olatxuko Laboreak proiektua denaren lehenengo urratsa. “Mundu hori gehiago gustatu zitzaidan, eta apurka-apurka horretan formatzen hasi nintzen”, azaldu du Bengoetxeak. Behin proiektua finkatuta, familiako baserria utzi eta beste bat hartu zuen Arrietan, alokairuan, 2013an. Lantokia ipini eta kontserbetan oinarritu zuen bere jarduna; gerora, gauza gehiago egiten hasi zen, hala nola marmeladak eta barazki-pateak. “Frutari aterabidea ematea zen helburua, hainbat modu eta formatan”.\nOrain dela urte bi, fruta-arbolaz betetako eta negutegidun lursail bat erosi zuen Gamiz-Fikan, bikotekideagaz, bertan lantegi berria eta baserria egiteko, “momentu horretan genuen alokairuak ez zigulako inolako bermerik ematen etorkizunari begira”. Getxoko gazteak azaltzen duenez, mota horretako jarduna aurrera eroateko beharrezkoa da erregistro sanitarioa izatea eta autonomoetan alta emanda egotea: “Modu horretara azokaz azoka ibili gaitezke gure produktuak saltzen, baita denda txikietan eskaini ere”.\nGaur egungo gizartea oso azkar doa eta egoera horrek kontsumo-ohituretan eragina duela uste du Bengoetxeak: “Edozein lekutan edozer gauza kontsumitzeko aukera dago, eta horrek gure produktuak gizarteratzeko aukera gutxi ematen dizkigu”.\nPlazaz plaza eta azokaz azoka mugitzen da Bengoetxea kontserbak zuzenean saltzen, hala ere merkatu horietara joateko ohitura galdu egin dela dio. “Aste-akabuetan jende gaztea etortzen da, baina astean zehar erosleen profila nahiko heldua da. Horrek esan gura du jende gazteak beste modu batera kontsumitu eta jaten duela”. Izan ere, elikadurari garrantzia eman eta jaten duguna zaintzen hasi garen arren, orokorrean oraindino erosketak supermerkatu handietan eta modu azkarrean egiten ditugula uste du nekazari gazteak.\nAzokez gainera, komertzio txikiakaz ere egiten du lan. “Bitartekariak izan arren bestelako baloreak dituzte; asko eskertzen dute gureak bezalako produktuak izatea, ekoizpen diferentea nahi dute horiek, kalitatezkoa. Hortaz, astiro-astiro bada ere, harrera ona daukagula uste dugu”, azaldu du. Era berean, ikastaroak ematen ditu Bengoetxeak: “Jendeak gero eta interes handiagoa du gauzak etxean egiteko. Guk kontserbak egiteko gure jakintza nahi duenarekin elkarbanatzen diogu, modu erraz batean”.


FSBizkaia logra el sexto lugar en un Silverstone virtual FSBizkaiak seigarren lekua lortu du Silverstone birtualean - UPV/EHU\nBilboko Ingeniaritza Eskolako taldea Formula Student-eko ‘Top 10’-ean sendotu da Silverstone birtualean\nLehenengo argitaratze data: 2020/08/13\nFSBizkaia taldea bere Top 10a ospatzen. Argazkia: UPV/EHU.\nFSBizkaiak Silverstonen aurten modu birtualean egin den lehiaketan parte hartu duten 85 taldeen artean seigarren lekua lortu du. Horrez gain, FSBizkaia taldeko 66 ikasleek amaitu dute hurrengo edizioko ibilgailuaren 3D diseinua eta modelatzea; teknologiaren ikuspegitik orain arte egin den anbizio handienekoa izango da, eta ikasleak ikasgeletara itzultzean fabrikatu ahal izango da.\nFormula Student United Kingdom izenekoaren aurtengo edizioa orain arte egin direnen artean atipikoena izateagatik gogoratuko da, baina baita Bilboko Ingeniaritza Eskolako taldea lehiaketako ‘top 10’-ean sendotu delako ere, plaza bakarreko ibilgailu onenetako bati eta pandemiak eragindako egoera txarretan lan egiteko antolaketarako eta aurreikuspenerako erakutsi duen gaitasunari esker. Aurtengo taldea osatzen duten 66 ikasleek seigarren postua lortu dute mundu osoko 85 unibertsitatek parte hartu duten proba birtualaren sailkapen orokorrean; beraz, hitzordu ospetsu honen hurrengo ediziorako gonbidapena ziurtatu dute.\nFSB2021, teknologiaren ikuspegitik anbiziorik handiena duen ibilgailua\nInprimatu FSBizkaiak seigarren lekua lortu du Silverstone birtualean


“Euskara zure ESKUbidea” kanpainaren bitartez, langileak euren hizkuntza-eskubideen jabe izan daitezela ohartarazteaz gain –euskaraz lan egitea eskubidea dela-, lantokian pairatzen dituzten hizkuntza eskubideen urraketak salatu eta lan mundua euskalduntzeko subjektu aktibo bilakatzea du xede.\nHorretarako Behatokiaren kaxa batzuk jarriko dira lantoki bakoitzean langileek jasaten dituzten urraketen kexa horiek guztiak bildu eta Behatokiaren bidez bideratu ahal izateko. Izan ere, enpresa eta lan-mundua euskaratzea ezinbestekoa baita euskaraz bizitzeko nahia eta herritarren eskubide linguistikoak bermatzeko. Behatokiak akuilu lana egingo du euskaraz lan egiteko eta lan-mundua euskalduntzeko dauden gabeziak konpontzeko neurriak har daitezen.\n“Euskara zure ESKUbidea” kanpainak bi fase izanen ditu; udara aitzin lantoki guztietan informazioa eta propaganda banatuko eta langileekin aurrez-aurreko lanketa eginen da eta irailetik aurrera lan munduan egunero jasaten diren urraketak salatzeko dinamikak sortuko dira lantokietan.\nBehatokiak, beraz, akuilu lana egingo du euskaraz lan egiteko eta lan-mundua euskalduntzeko dauden gabeziak konpontzeko neurriak har daitezen. Bestelako herritarren kexekin egin ohi duen moduan, Behatokiak langilearen anonimotasuna bermatuko du eta kexa dagokion enpresa edo lantokiari bideratuko dio euskaraz lan egiteko oztopoa non dagoen agerian utziz.


40 urtez, Gerra Zibilean eta diktaduran zehar gertatutakoari buruzko kontakizun ofizialetik aldentzen zen interpretazio oro isilarazi zuen frankismoak. Hala, ezkutuan geratu dira garai hura sufritu zuten emakumeen istorioak, garai haiei aurka eta aurre egin zieten emakumeenak.\nBeldurra, errepresioa eta patriarkatuaren eragina izan ziren emakume ausart horien istorioak ezkutuan mantentzera eraman zutenak, askatasunaren alde eta seme-alabak aurrera ateratzeko borrokatu ziren emakume haien istorioak. Euren testigantzak, euren oroitzapenak, kasurik onenean ahoz transmititu izan dira familiaren barruan.\nGaur egun, anitzak dira memoria horiek berreskuratzen saiatzen ari diren ekimenak, indarkeria isilpean jasan behar izan duten pertsonei eta kolektiboei ahotsa ematen dietenak. Publikoki partekatzea eta sufritutako oinazea komunitateak aintzatestea oso lagungarria izan daiteke oroitzapen traumatikoak arintzeko eta elkarbizitza errazteko.\nFilma: Ama, nora goaz?


Eibarrek Hondakinen Prebentzioaren Europar Astearekin bat egingo du oraingoan ere — Eibarko Udala\nAurten ere eta “Konprometitu gaitezen Eibarrekin” lelopean, Eibarko Udalak bat egingo du Hondakinen Prebentzioaren Europar Astea ekimenarekin. Azaroaren 17tik 25era bitartean, Udalak hainbat ekimen bultzatuko ditu herritarrak sentsibilizatzeko produktuak berrerabili, hondakin gutxiago sortu eta behar bezala kudeatzeari buruz.\nEibarren, birziklatzearen eboluzioa oso positiboa izan da azken urteotan: 2007an % 18,2ko tasa bat egon zen eta 2018ko irailean % 55 ingurukoa; eibartarrek arlo honetan sentsibilizazio handia dutela erakusten du horrek. Dena den, hobetzeko aukera handia dago oraindik. Horregatik, Udalak lanean jarraitzeko beharra ikusten du, batez ere, etxean sortzen ditugun hondakinak behar bezala kudeatzerakoan. Eta, horretarako, funtsezkoa da herritarrek beharrezkoa den informazio guztia izatea.\nHala, azaroaren 21ean eta 23an, eta “Konprometitu gaitezen Eibarrekin” iazko lelopean, Udaleko Ingurumen sailak informaziogune bat jarriko du Untzagan, harmailen aldean; han informazioa emango da Eibarko birziklatzearen egoeraz eta oro har hondakinak ondo bereiztearen garrantziaz, bereziki materia organikoa.\nGure etxeetan sortzen dugun zaborraren % 40 materia organikoz osatua dago, batez ere, janari-hondakinez. Horregatik, ezinbestekoa da jakitea zerekin bete ditzakegun Debabarrenako Mankomunitateak doan banatzen dituen poltsa bereziak (konpostagarriak), eta baita edukiontzi marroian laga behar dugula jakitea ere. Azken hilabeteotan, edukiontzi marroietan organikoak ez diren hondakin ugari utzi dira, alegia, edukiontzi horri ez dagozkion hondakinak.\nBestalde, etxean erabilitako olioaren birziklapena ere protagonista izango da sentsibilizazio-kanpaina honetan. Horretarako azaldu egingo da nola birziklatu olio hori eta herritarrek gai horretan dituzten zalantzak argituko dira.\nKanpainan antolatutako ekimenen beste helburuetako bat da sortzen ditugun hondakinen kopurua murriztea. Horretarako, funtsezkoa da gure kontsumo-ohiturak aldatzea eta ekonomia zirkular bat sustatzea.\nAzken 5 urteotan, eibartarrok gero eta zabor gehiago joan gara sortzen: 2013an biztanleko eta urteko 334 kilo, eta 2017an 415 kilo. Eta, birziklatze-portzentajea ere igo den arren, ez da nahikoa izango ez baditugu hondakinak murrizten.\nInformaziogunea zabalik egongo da 10:30etik 13:30era eta 16:30etik 18:30era goian adierazitako egunetan; leku bat izango du jendearen zalantzak argitzeko, eta hainbat informazio-panel eta material egongo dira, birziklatzea eta gure kontsumo-ohiturak aldatzea eta ekonomia zirkularra sustatzeko. Gainera, nahi duenak ekarpenak egin ahalko ditu inkesta bat betez.\nDBH 1.eko ikasleak arduratuko dira herritarrak kanpainaren helburuez sentsibilizatzeko\nKanpainaren aurtengo berritasun nagusia da Eskola Agenda 21 proiektuan parte hartzen duten bigarren hezkuntzako bi ikastetxek (La Salle Azitain eta IES Eibar - Isasi) erabaki dutela modu aktibo eta zuzenean parte hartzea Hondakinen Prebentzioaren Europar Aste honetan. Hala, eta tailer espezifiko baten partaide gisa, DBH 1.eko 11 ikasle-talde kalera irtengo dira eta eragile garrantzitsuak izango dira eibartarrei gaiaren inguruko informazioa jakinarazteko.\n“Itsasotik Mahaira#PlastikoAlPilPil”, Gipuzkoako Foru Aldundiaren sentsibilizazio-ekimena\nAste horretan azpimarratu nahi den beste arazo bat plastikoen pilaketa da. Horretarako, Gipuzkoako Foru Aldundiak parte hartuko du Eibarren egingo den Hondakinen Prebentzioaren Europar Astean, “Itsasotik Mahaira #PlastikoAlPilPil” ekimenarekin.\nHorretarako, azaroaren 17an eta 25ean, Untzagan, harmailen inguruan, 3 x 1,5 metro-ko kubo errektangular itxurako egitura bat jarriko dute, zuloz betetako sarez estalia, barruan plastikozko objektuak sartzeko. Bertan, Hondakinen Prebentzioaren Europar Astean, edozeinek laga ahalko ditu ontziak eta plastikozko bilgarri garbiak (plastikoa bakarrik).\nAsmoa da, egitura hondakinez betetzen den neurrian, ikus dadila era horretako zenbat zabor sortzen dugun.\nDiputazioak, ekimen horrekin eta bildutako plastikoa birziklatuz, erosketetarako 1.800 poltsa berrerabilgarri egiteko konpromisoa hartu du: lehenik, hari bihurtuko dute, gero ehun, eta azkenik ehun horrekin poltsak egingo dituzte. Horrekin batera, 35 erosketa-gurditxo egingo dira publizitate-olanen hondakinekin, alegia, www.sindesperdicio.es ekonomia sozialeko markako publizitate olanekin.\nPoltsen eta gurditxoen zozketan parte hartzeko, argazki bat egin beharko da (esku batena izan daiteke), puntu horretan plastikozko hondakin bat utziz eta gero Twiter, Facebook edo Instagramera igo beharko da #PlastikoAlPilPil traolarekin, 2018ko azaroaren 17 eta 25 bitartean.\nZozketaren oinarriak kontsultatu nahi izanez gero, eskuragarri egingo dira www.emaus.com. webgunean. Diputazioa zuzenean jarriko da harremanetan irabazleekin.\netiketak: hondakinak, Eibar, kanpaina


NUP-ek 22 titulu bereki eskainiko ditu 2017-2018 ikasturtean, eta horietatik bost lehenengo aldiz emango dira\nEspezialitate berri horietan landuko dira, esaterako, sexu-heziketa, bideo-jokoak, osasunaren sustapena, eta espainiera eta turismoa\nNafarroako Unibertsitate Publikoak master, espezializazio-diploma, unibertsitateko aditu titulu eta unibertsitate-hedapeneko diplomaren 22 titulu bereki eskainiko ditu osotara 2017-2018 ikasturterako. Unibertsitateko Gobernu Kontseiluak onetsi du eskaintza, eta bost titulu berri ditu. Horietako bi graduari lotuta eta profesionalei bideratuta daude: Espezializazio Diploma Sexu Hezkuntzan eta Unibertsitateko Aditua Agroekologian eta Landa Garapenean; eta hirugarren bat, berriz, graduari lotuta soilik: Titulu Berekia Bideo Jokoen eta Errealitate Birtualeko Aplikazioen Garapenean. Eskaintza berria osatzen dute Unibertsitateko Aditua Osasunaren Sustapenean eta Masterra Espainieran. Marketina eta turismoa tituluek, eta azken hori Txinako ikasleei zuzenduta dago espezifikoki. Edukiari, matrikulatzeko epeari edo titulu bakoitzeko eskolak hasten diren egunari buruzko informazio guztia Unibertsitatearen webgunean dago ikusgai.\nHonako hauek dira datorren ikasturteko gainerako titulu berekiak: Masterra Zerga, Lan eta Kontabilitate Aholkularitzan; Unibertsitateko Aditua Datuen Zientzian eta “Business Intelligence”rako “Big Data”n; Unibertsitateko Aditua Esku-hartze Sozialean Aplikatutako Etikan: Gatazka Etikoak eta Etika Batzordeak; Unibertsitateko Aditua Haur Garapenean eta Hezkuntza Laguntzaren Beharretan; Unibertsitateko Aditua Lehen Hezkuntzako Matematikan; Unibertsitateko Aditua Erantzukizun Sozial Korporatiboan; eta Unibertsitateko Aditua Lehen Arretako Gizarte Zerbitzuen Kudeaketan.\nEta, aipatutakoei, hauek ere gehitzen zaizkie: Masterra Nazioarteko Merkataritza Zuzendaritzan; Espezializazio Diploma Erizaintza Onkologikoko Zainketetan; Espezializazio Diploma Hornidura Katearen Logistikan-Kudeaketan; eta Unibertsitate Hedapeneko Diploma Esku-hartze Sozialean Ijito Komunitatearekin. Titulu horiei dagokienez (Unibertsitateko Aditua Lehen Arretako Gizarte Zerbitzuen Kudeaketan titulua izan ezik, ikaspostu guztiak bete baitira), zabalik dago jada online izen-ematea, ekainaren 30a arte, Unibertsitatearen webgunean (arlotan sailkatutako titulu bakoitzean sartu beharra dago).\nHauek dira gainerako titulu bereki berriak: Espezializazio Diploma Generoan; Espezializazio Diploma Immigrazioan eta Esku-hartze Sozialean; Espezializazio Diploma Esku-hartze Sozialean Familiekin, Haurrekin eta Nerabeekin; Espezializazio Diploma Gizarte Lanean Espezializatutako Ikerketan; eta Unibertsitateko Aditua Erlijio Katolikoan eta Kulturan. Titulu horietan online izena emateko epea aurki irekiko da. Informazio gehiago nahi izanez gero, interesa dutenek Unibertsitatearen webgunea kontsulta dezakete, aipatutako bakoitzak epe jakin bat baitauka.\nGaitasunak indartzea eta profesionalak prestatzea\nNafarroako Unibertsitate Publikoaren titulu bereki horien guztien prestakuntza-eskaintzak bi helburu ditu: batetik, unibertsitateko tituludunen eta gazte profesionalen gaitasunak eta trebetasunak sustatzea eta profesionalen eguneratzea bultzatzea lan-merkatuan sar daitezen, edo beren titulazioari egokitutako lanpostu bat eskura dezaten; eta, bestetik, enpresek eta administrazioek beren beharretara egokitutako pertsonal kualifikatua edukitzea.\nHorretaz gainera, titulu berekietako ikasleek hainbat abantaila dituzte, hala nola enplegu kualifikatuaren poltsarako sarbidea, lan-orientaziorako unibertsitateko zerbitzua, enpresa eta erakundeetan prestakuntza-praktikak egiteko aukera, eta hainbat zerbitzu eta deskontu izateko aukera (hizkuntza-ikastaroak, kirolak, Liburutegirako sarbidea, e.a.).\nOnline modalitatea eta modalitate erdipresentziala\nNUPeko zenbait irakaslek eta ospe handiko profesionalek osatzen dute prestakuntza horren klaustroa, eta tituluek, datorren ikasturtean lehen aldiz, online modalitatea eta modalitate erdipresentziala eta presentziala edukiko dute. Azken kasu horretan, tituluetako zenbaitetan “webinar” edo web-mintegiak egingo dituzte, eta horiek aukera ematen diete ikasgelatik urrun dauden pertsonei eskolak denbora errealean jarraitzeko.\nUnibertsitate hedapeneko diploma egiteko, ez da aurretiaz unibertsitateko titulaziorik behar; bai, ordea, master-tituluak, espezializazio-diplomak eta aditu-tituluak egiteko. Nolanahi ere, zilegi da ikastaroetako gaiekin lotutako profesionalak onartzea, aldez aurretik ikasketa horiek egin ez badituzte ere. Kreditu kopuruari dagokionez ere, desberdintasunak daude. Masterraren kreditu kopurua 60tik 120ra bitartekoa da; espezializazio-diplomarena, 30etik 59ra bitartekoa; eta adituarena, 15etik 29ra bitartekoa; unibertsitate-hedapeneko diplomak 30 kreditu ditu gutxienez ere.


Saint-Brice-sur-Vienne - Wikipedia, entziklopedia askea.\n45°52′47″N 0°57′11″E / 45.8797°N 0.9531°E / 45.8797; 0.953145°52′47″N 0°57′11″E / 45.8797°N 0.9531°E / 45.8797; 0.9531\nBrigueuil, Cognac-la-Forêt, Javerdat, Oradour-sur-Glane, Saint-Junien, Saint-Martin-de-Jussac eta Saint-Victurnien\n1.682 (2019ko urtarrilaren 1a)\n844 (%50.2) 825 (%49)\nSaint-Brice-sur-Vienne (frantsesez eta ofizialki: Saint-Brice-sur-Vienne) Okzitaniako udalerri bat da. Administratiboki Frantziako Vienne Garaia departamenduan dago, Akitania Berria eskualdean. 2013an 1495 biztanle zituen.\n2007an Saint-Brice-sur-Vienne udalerrian erroldatutako biztanleak 1.495 ziren. Familiak 620 ziren, horien artean 154 pertsona bakarrekoak ziren (65 bakarrik bizi ziren gizonak eta 89 bakarrik bizi ziren emakumeak), 239 seme-alabarik gabeko familiak ziren, 207 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 729 etxebizitza zeuden, 635 familiaren etxebizitza nagusia ziren, 51 bigarren erresidentzia ziren eta 43 hutsik zeuden. 704 etxeak ziren eta 21 apartamentuak ziren. 635 etxebizitza nagusietatik 525 bere jabearen bizilekua ziren, 92 alokairuan okupaturik zeuden eta 17 doan lagata zeuden; 2 etxek gela bat zuten, 23 etxek bi zituzten, 105 etxek hiru zituzten, 211 etxek lau zituzten eta 294 etxek bost zituzten. 472 etxek euren parking plaza propioa zuten azpian. 235 etxetan ibilgailu bat zegoen eta 342 etxetan bat baino gehiago zituzten.\nSaint-Brice-sur-Vienne udalerriko biztanleria-piramidea 2009an .\n2007an lan egiteko adina zuten pertsonak 941 ziren, horien artean 727 aktiboak ziren eta 214 inaktiboak ziren. 727 pertsona aktiboetatik 686 lanean zeuden (374 gizon eta 312 emakume) eta 41 langabezian zeuden (19 gizon eta 22 emakume). 214 pertsona inaktiboetatik 94 erretiraturik zeuden, 63 ikasten zeuden eta 57 "bestelako inaktibo" gisa sailkaturik zeuden.\n2009an Saint-Brice-sur-Vienne udalerrian 647 unitate fiskal zeuden, 1.593 pertsonek osaturik. Pertsona bakoitzeko diru-sarrera fiskalaren mediana urteko 18.398 euro zen.\n2007an zeuden 44 komertzioetatik, 2 erauzte enpresak ziren, 2 janari enpresak ziren, 1 bestelako produktu industrialen fabrikazioko enpresa zen, 8 eraikuntza enpresak ziren, 12 ibilgailuen saltze eta konpontze enpresak ziren, 1 garraio enpresa zen, 2 ostalaritza eta jatetxe enpresak ziren, 1 finantziazio enpresa zen, 2 higiezinen enpresak ziren, 3 zerbitzu enpresak ziren, 6 administrazio publikoko enpresak ziren eta 4 «beste zerbitzu jarduera batzuk» multzoan sailkatutako enpresak ziren.\n2000. urtean Saint-Brice-sur-Vienne udalerrian 32 nekazaritza-ustiategi zeuden, 950 hektarea erabiltzen.\nSaint-Martin-de-Jussac (1,0 km)\nSaint-Junien (4,3 km)\nSaint-Victurnien (4,6 km)\nChaillac-sur-Vienne (6,3 km)\nCognac-la-Forêt (6,7 km)\nSainte-Marie-de-Vaux (7,1 km)\nBNF: 15278863p (data)\nOrriaren azken aldaketa: 1 urtarrila 2022, 04:33.


ESLEk Open Source Lisboan parte hartuko du kode irekiko Industria 4.0 arloan arrakasta kasuak aurkeztuz | Esle\nESLEk Open Source Lisboan parte hartuko du kode irekiko Industria 4.0 arloan arrakasta kasuak aurkeztuz\nDatorren asteburuan Open Source Lisbon 2019 ospatuko da Lisboan eta ESLEk presentzia nabarmena izango du ekitaldian.\nOpen Source Lisbon Portugaleko Open Source ekitaldirik handiena da eta mundu mailan garrantzitsuenen artean kokatzen da. 17. edizioan aukeratutako izenburua ‘Open Source: Leading the Generation Shift’ izango da. Aurtengo ekitaldiak kode irekiko teknologiek mundu mailan erakartzen duten transformazioak azpimarratuko ditu. Eta industria guztietan kode irekiak izan duen hazkundea agertuko du.\nESLEk presentzia nabarmena izango du, Eneko Astigarraga presidenteak eskainiko duen "Código abierto e industria 4.0, un enfoque desde el País Vasco y España" hitzaldiaren bitartez. Hitzaldi honetan Astigarragak euskal eta espainiar open source-aren egoera azalduko du, software aske eta industria 4.0aren arteko harremanari dagokionez batez ere eta zenbait arrakasta adibide deskribatuko ditu.\nESLEk edizio honetan martxan jarri den Open Room izeneko espazio berrian parte hartuko du. Open Room kode irekiko mundu mailako elkarteei zuzendutako gunea da. Honetan kode irekiko Euskadiko ekosistemarekin batera, Frantzia, Portugal, Grezia, EB eta AEBenak ere agertuko dira.


Motor hots artean, aurrera doaz Itxasmendiko festak - Urola Kostako Hitza : Urola Kostako Hitza\nMotor hots artean, aurrera doaz Itxasmendiko festak\nAtzo hasi ziren Itxasmendiko jaiak, eta gaur, egun osoko egitaraua izango da auzoan. Gazteenek motordun ibilgailetan ibiltzeko aukera izan dute.\n14:00etan hasiko da herri bazkaria, karpa ondoan. Arratsaldean ere ez da faltako zereginik: 16:00etatik aurrera motozaleentzako jolasak izango dira, baita X-Bike zaldi simulagailua ere. 18:00etan, aldiz, Stunt show-a eskainiko dute motozaleek, eta 19:00etan izango da sari banaketa.\nItxasmendiko festetako egitaraua osorik ikusteko, egin klik hemen


Beethoven, Bilboko Orkestrearen denporaldi barriari ekiteko - bizkaie.biz\nBeethoven, Bilboko Orkestrearen denporaldi barriari ekiteko\nBizkaie! 2020-06-15 08:20 Musikea\nOsasun arloko neurriak hartuta, urriaren 1ean hasiko da sasoi barria.\nBilboko Orkestra Sinfonikoak (BOS) 2020-21 denporaldia hasiko dau urriaren 1ean, eta programazinoaren zertzelada nagusiak emon ditu, bide telematikoetatik egindako aurkezpen ekitaldi berezi baten. Izen bat nabarmendu dabe BOSeko arduradunek, Ludwig van Beethoven konpositore alemaniarrarena hain zuzen.\nDenporaldi barriaren lehenengo herena hartuko dau Beethovenen obra zabalaren errepasoak. Sei kontzertutan, sinfoniak, biolinerako kontzertuak, pianokoak eta gabonetako emonaldi berezia disfrutau ahal izango ditue entzuleek, besteak beste. Beethovenen askotariko lanak ezagutzeko aukera aproposa izango da, beraz.\nGanera, izen handiko beste konpositore batzuen piezak be ekarriko ditu hurrengo denporaldiak: Mozart, Brahms, Txaikovski, Dvorak eta Carl Nielsen egitarauan sartu ditue antolatzaileek. Astor Piazzolla jaio zaneko mendeurrena be gogoan izango dau BOSek. Azkenik, Aratusteetako programan José Manuel Zapata tenorea konbidauko dabe.\nErik Nielsen izango da, ohiko moduan, kontzertu gehienetako zuzendaria. 2020-21erako zuzendari konbidaduen artean egongo dira Giancarlo Guerrero, Pablo González, Lars Vogt, Unai Urretxo, Sarah Ioannides eta JoAnn Falletta.\nSolistei jagokenez, Anne Schwanewilms eta Elisabeth Reiter abeslariak konbidauko ditue, eta musikarien artean, Garrick Ohlsson, Javier Perianes, Denis Kozhukhin, Daumants Liepins, Fumiaki Miura, Alban Gerhardt, Freyr Sigurjonsson eta Laura Delgado, beste batzuen artean.\nOsasun larrialdiak behartuta, neurri bereziak hartuko ditu BOSek denporaldi barriko emonaldietan. Aukeratutako piezak musikari gitxigaz joteko modukoak dira, artisten arteko distantzia gorde ahal izateko. Ganera, sarrera gitxiago salduko ditue, aretoen edukierea be txikiagoa izango dalako.


Umeen desfileak bilbotarrak mozorrotzera animatu ditu - Uriola.eus\nuriola.eus 2019-03-01 10:40 Jaiak Bilbo\nAratusteetako ekintzarik maiteenetako bat da eta familientzako programazioaren jarduera nagusietako bat. Desfilea Jaietako Batzorde Mistoak eta Bilboko ikastetxeek antolatu dute eta Plaza Barrian amaitu da musikarekin eta txokolate-janarekin.\nUriko kaleak kolorez, poztasunez eta ilusio handiz bete dira Aratusteetako usteetako umeen desfile tradizionalari esker. Mozorro dibertigarri eta originalekin jantzita, 1.500 ikasle igaro dira Bilboko kaleetatik musika lagun eta jai-giroan, eta atentzioa eman diete ordu horretan Bizkaiko hiriburuko kaleetatik zebiltzanei.\nJaietako Batzorde Mistoak eta hiriko ikastetxeek antolatutako desfilea Albia Lorategian hasi, Kale Nagusia korritu eta Plaza Barrian amaitu da; bertan, txikiek jai handi batekin gozatzeko aukera izan dute.\nMUSIKA, JOLASAK, DANTZA ETA TXOKOLATEA\nMusikarekin, jolasekin eta dantzarekin gozatzeaz gain, Artxandape ikastolako, Ave Maria eskolako, Iparragirre ikastolako, Garcia Rivero Maisua eta Mujika Eskoletako ikasleek txokolate-jana ere izan dute desfilearen amaieran indarberritzeko. Aurten, Bilboko Aratusteek martxoaren 5era arte iraungo dute. Egunotan, herritarrek gozatu ahal izango dute publiko guztientzako jarduerez betetako egitarauarekin.\nGuztira, adin guztietako jendearentzako 50 jarduera baino gehiago: kontzertuak, fanfarreak, umeentzako jarduerak, antzerki-ikuskizunak, topaketa gastronomikoa eta, nola ez, mozorro-lehiaketa tradizionala.